text:
Onda döwlet durmuşyna degişli möhüm meseleler ara alnyp maslahatlaşyldy we birnäçe resminamalaryň taslamalaryna garaldy.
Hormatly Prezidentimiz mejlisiň gün tertibine geçip, ilki bilen Ministrler Kabinetiniň Başlygynyň orunbasary B.Hojamämmedowa söz berdi. Wise-premýer gözegçilik edýän düzümlerinde alnyp barylýan işleriň ýagdaýy, ýurdumyzyň ykdysady toplumynyň işini kämilleşdirmek boýunça milli Liderimiziň ozal beren tabşyryklarynyň ýerine ýetirilişi barada hasabat berdi. Şeýle hem ol döwlet Baştutanymyzyň garamagyna hormatly Prezidentimiziň tabşyrygyna laýyklykda işlenip taýýarlanylan ykdysadyýetiň pudaklarynda dolandyryş we düzümleýin özgertmeleri geçirmek baradaky teklipleri seljermek boýunça Pudagara topary döretmek hakyndaky Kararyň taslamasyny hödürledi. Toparyň baş maksady milli ykdysadyýetimiziň ähli ulgamlarynda giň möçberli özgertmeleri amala aşyrmakdan, olaryň gurluş düzümlerini kämilleşdirmekden ybaratdyr.
Hormatly Prezidentimiz ýurdumyzyň bank-maliýe we ykdysady toplumynyň işiniň yzygiderli kämilleşdirilmegine gönükdirilen işleriň oňyn netije bermegi ugrunda hemmetaraplaýyn tagalla edilmelidigini belläp, bu babatda birnäçe tabşyryklary berdi. Şeýle hem döwlet Baştutanymyz hödürlenen Kararyň taslamasyny makullap, degişli resminama gol çekdi we bu ugurda bar bolan meseleleri içgin seljermegi wise-premýerden talap etdi.
Soňra milli Liderimiz wise-premýer B.Hojamämmedowyň Russiýa Federasiýasynyň Tatarystan Respublikasyna GDA ýurtlarynyň hökümet Baştutanlarynyň Geňeşiniň mejlisinde türkmen tarapyndan wekil hökmünde iberilýändigini aýdyp, wise-premýeri Kazan şäherine sapara iberdi.
Ministrler Kabinetiniň Başlygynyň orunbasary M.Babaýew ýurdumyzyň ýangyç-energetika toplumynda alnyp barylýan işleriň ýagdaýy hem-de şu ýylyň 23 — 24-nji maýynda “Awaza” milli syýahatçylyk zolagynda geçirilen Türkmenistanyň VIII halkara Gaz kongresi we bu çärä bagyşlanan halkara serginiň işiniň jemleri barada hasabat berdi. Foruma 300-den gowrak wekil, şol sanda birnäçe ministrlikleriň, pudak edaralarynyň ýolbaşçylary, hünärmenleri, abraýly halkara guramalaryň, ýurdumyzda işleýän diplomatik wekilhanalaryň, dünýäniň 37 döwletinden nebitgaz kompaniýalarynyň 100-den gowragynyň wekilleri, köpçülikleýin habar beriş serişdeleriniň işgärleri gatnaşdy.
Kongresde häzirki döwürde dünýäniň gaz senagatynyň ösüşi, ýurdumyzyň tebigy gazyny dünýä bazarlaryna köpugurly esasda ugratmak, Türkmenistanyň gazy gaýtadan işleýän pudagyna maýa goýumlary gönükdirmegiň geljekki ugurlary ýaly möhüm meseleler giňden beýan edildi. Gaz pudagyndaky täze tehnologiýalara, ylmy-tehniki işläp taýýarlamalara aýratyn üns berildi. Türkmenistan - Owganystan - Pakistan - Hindistan gaz geçirijisiniň gurluşygynyň taslamasyna aýratyn mejlis bagyşlandy.
Forumyň işiniň çäklerinde ýurdumyzyň ýangyç-energetika toplumynyň ýolbaşçylarynyň daşary ýurtly işewürler bilen geçiren duşuşyklarynda hyzmatdaşlygyň möhüm ugurlary ara alnyp maslahatlaşyldy.
Hormatly Prezidentimiz Gurbanguly Berdimuhamedow hasabaty diňläp, Türkmenistanda bar bolan ägirt uly energetika serişdelerini netijeli peýdalanmagyň ýurdumyzyň ykdysadyýetiniň berkidilmegine, halkymyzyň abadançylygynyň ýokarlanmagyna gönükdirilen döwlet syýasatynyň ileri tutulýan ugurlarydygyny belledi. Häzirki döwürde ýurdumyzyň energiýa serişdelerini dünýä bazarlaryna köpugurly esasda ugratmak, daşary ýurtlara iberilýän tebigy gazyň ugurlaryny artdyrmak boýunça ägirt uly işler alnyp barylýar.
Türkmenistanyň ýangyç känlerinden gözbaş alýan we uly geljegi bolan täze eksport ugurlary ählumumy energetika howpsuzlygynyň täze binýadyny kemala getirmäge gönükdirilendir. Bu ugurda Türkmenistanyň öňe sürýän halkara başlangyçlary tutuş dünýäde giň goldawa eýe bolýar diýip, milli Liderimiz belledi.
Hormatly Prezidentimiz ýangyç-energetika toplumynyň öňünde durýan anyk wezipelere degip geçmek bilen, “2030-njy ýyla çenli döwür üçin Türkmenistanyň nebitgaz senagatyny ösdürmegiň maksatnamasynyň” ýerine ýetirilişine gözegçiligi güýçlendirmegi talap etdi. Şunuň bilen baglylykda, wise-premýere gazy gaýtadan işleýän we gazhimiýa toplumlarynyň gurulmagy, pudaga döwrebap tehnologiýalaryň we täzeçil usullaryň ornaşdyrylmagy babatda birnäçe tabşyryklar berildi.
Ministrler Kabinetiniň Başlygynyň orunbasary D.Amangeldiýew gözegçilik edýän düzümlerinde, hususan-da, Energetika ministrliginde alnyp barylýan işleriň ýagdaýy we olaryň işini kämilleşdirmek boýunça durmuşa geçirilýän anyk çäreler barada hasabat berdi.
Pudagyň hereket edýän elektrik beketleriniň enjamlaryny tehnologik kadalara laýyklykda, kesgitlenen möhlet geçenden soňra çalşyrmak ýa-da abatlamak zerur bolup durýar. Abatlaýyş işleriniň öz wagtynda geçirilmegi elektrik beketleriniň durnukly işi we elektrik energiýasyny kada laýyk işläp taýýarlamak üçin zerur şertleri üpjün edýär. Şunuň bilen baglylykda, Türkmenistanyň Energetika ministrligi tarapyndan zerur bolan ätiýaçlyk şaýlary, enjamlary, himiki we beýleki serişdeleri, elektrik güýjüni paýlaýan ulgam üçin güýçlendiriji transformatorlary satyn almak, hereket edýän gaz turbina elektrik beketlerinde abatlaýyş-dikeldiş işlerini ýerine ýetirmek barada zerur işler alnyp barylýar.
Şeýle hem hormatly Prezidentimiz Gurbanguly Berdimuhamedowyň garamagyna köpugurly işewürlik merkezi bolan myhmanhananyň gurluşygy üçin Aşgabatda ýer bölegini bölüp bermek hakyndaky Buýrugyň taslamasy hödürlenildi.
Milli Liderimiz elektrik energetika pudagynyň düzümini döwrebaplaşdyrmak boýunça işleriň öz wagtynda ýerine ýetirilmeginiň möhümdigini belledi hem-de munuň ýurdumyzyň energiýa ulgamynyň bökdençsiz işini we eksport kuwwatyny hemmetaraplaýyn artdyrmaga ýardam etjekdigini aýtdy.
Döwlet Baştutanymyz gözegçilik edýän düzümlerinde önümçiligiň depginlerini yzygiderli ýokarlandyrmak boýunça alnyp barylýan işleri hemişe gözegçilikde saklamagy tabşyryp, başy başlanan giň möçberli şähergurluşyk maksatnamasynyň üstünlikli ýerine ýetirilmegi üçin ähli zerur şertleriň döredilmelidigini belledi. Milli Liderimiz onuň çäklerinde paýtagtymyzyň binagärlik keşbini özgertmek boýunça ägirt uly işler alnyp barylýandygyny aýtdy. Hormatly Prezidentimiz Gurbanguly Berdimuhamedow paýtagtymyzyň käbir etraplarynyň işinde kemçilikleriň bardygyny belläp, ýüze çykarylan kemçilikleri tiz wagtda düzetmek boýunça anyk tabşyryklary berdi.
Hormatly Prezidentimiziň Buýrugy bilen wezipe borçlaryny talaba laýyk ýerine ýetirmän, işde goýberen kemçilikleri üçin, Aşgabat şäheriniň Arçabil etrabynyň häkimi A.Rejepalyýewe berk käýinç yglan edildi.
Ministrler Kabinetiniň Başlygynyň orunbasary B.Annameredow Türkmenistanyň Adatdan daşary ýagdaýlar baradaky döwlet toparynyň nobatdaky mejlisini geçirmäge görülýän taýýarlyk işleri barada hasabat berdi.
Hormatly Prezidentimiz Gurbanguly Berdimuhamedow ulag-aragatnaşyk toplumynyň sazlaşykly işiniň Türkmenistanyň durmuş-ykdysady taýdan üstünlikli ösüşini üpjün edýän möhüm şertleriň biridigini belledi. Häzirki döwürde ýük daşamak we ýolagçy gatnatmak boýunça ýokary hil derejesiniň hem-de ygtybarlylygyň üpjün edilmegine aýratyn talap bildirilýär. Munuň özi netijeli halkara hyzmatdaşlygyň ösdürilmegini, yklymüsti ulag-üstaşyr geçelgeleriň netijeli peýdalanylmagyny şertlendirýär.
Ýurdumyzda düzümiň işiniň yzygiderli kämilleşdirilmegine, adatdan daşary ýagdaýlaryň öňüniň alynmagyna hem-de aradan aýrylmagyna örän jogapkärçilikli çemeleşilýär we oňa aýratyn ähmiýet berilýär. Şunuň bilen baglylykda, döwlet Baştutanymyz Türkmenistanyň Adatdan daşary ýagdaýlar baradaky döwlet toparynyň şu ýyl üçin taýýarlanylan iş meýilnamasyna laýyklykda göz öňünde tutulýan çäreleri ýokary derejede geçirmek babatda wise-premýere birnäçe tabşyryklary berdi.
Ministrler Kabinetiniň Başlygynyň orunbasary O.Gurbannazarow ýurdumyzyň sarp ediş bazarlaryny azyk harytlarynyň dürli görnüşleri bilen üpjün etmek hem-de söwda ulgamyndaky hyzmatlaryň görnüşini we hilini artdyrmak, bu işi has-da kämilleşdirmek boýunça alnyp barylýan toplumlaýyn işler barada hasabat berdi. Şeýle hem wise-premýer Aşgabatda we welaýat merkezlerinde ilat üçin amatly şertleri üpjün etmek maksady bilen, söwda bölümleriniň işini kämilleşdirmek boýunça durmuşa geçirilýän işler barada habar berdi.
Hormatly Prezidentimiz Gurbanguly Berdimuhamedow söwdanyň ýurduň ykdysady ösüşiniň we ilatyň abadançylygynyň esasy durmuş-ykdysady görkezijisidigini belledi. Häzirki döwürde ýurdumyzda söwda hyzmatlarynyň görnüşleri ýokarlandy, alyjylar bilen işlemegiň täze usullary ornaşdyrylýar. Şunuň bilen baglylykda, döwlet Baştutanymyz içerki bazarda islegleri we teklipleri öwrenmegiň möhümdigine, dolandyryşyň netijeli hem-de çeýe ulgamyny taýýarlamak maksady bilen haryt dolanyşygyny ösdürmegiň zerurdygyna ünsi çekdi. Şeýle hem milli Liderimiz ilata durmuş hyzmatlarynyň täze görnüşlerini giňden ornaşdyrmagyň zerurdygyny belläp, söwda toplumynda maýa goýum we täzeçil işjeňligi ýokarlandyrmak hem-de kämilleşdirmek boýunça birnäçe tabşyryklary berdi.
Ministrler Kabinetiniň Başlygynyň orunbasary M.Aýdogdyýew gözegçilik edýän senagat ulgamynda alnyp barylýan işler hem-de iýun aýynyň birinji ýekşenbesinde giňden bellenilýän Dokma senagatynyň işgärleriniň gününi bellemäge taýýarlyk görlüşi barada hasabat berdi. “Türkmen dokmasy — 2017” atly dokma önümleriniň halkara sergisi paýtagtymyzda şanly sene mynasybetli geçiriljek baýramçylyk dabaralarynyň esasy çäreleriniň biri bolar. Sergi myhmanlarymyzy milli senagat pudagynyň innowasion ösüş ýolunda gazanýan uly üstünlikleri bilen tanyşdyrar hem-de oňa gatnaşyjylara hyzmatdaşlar bilen işewür duşuşyklary geçirmäge, özara hyzmatdaşlyk meseleleri boýunça pikir alyşmaga mümkinçilik berer. Baýramçylyk çäreleriniň çäklerinde pudagy ösdürmäge uly goşant goşan işgärleri sarpalamak dabarasy bolar.
Hormatly Prezidentimiz Gurbanguly Berdimuhamedow hasabaty diňläp, ägirt uly serişdeler kuwwatyna eýe bolan dokma pudagynyň ýurdumyzyň gaýtadan işleýän senagatynyň esasy ugurlarynyň biri bolup durýandygyny belledi. Berkarar döwletimiziň bagtyýarlyk döwründe milli ykdysadyýetimizi öňdebaryjy tehnologiýalaryň esasynda senagatlaşdyrmak ugrunyň üstünlikli durmuşa geçirmegiň netijesinde pudagyň önümçilik düzümi düýpli döwrebaplaşdyryldy.
Soňra milli Liderimiz ýygnananlara ýüzlenip, ýekşenbe güni halyçylarymyzyň hünär baýramy bolan Türkmen halysynyň baýramynyň dabaraly bellenip geçiljekdigini aýtdy. Türkmen zenanlarynyň çeper elleri, uz barmaklarynyň gudraty bilen döredilen halylarymyz halkymyzyň dünýäde ykrar edilen ajaýyp sungatydyr. Bu örän inçe we köp zähmeti talap edýän senediň syrlary müňýyllyklaryň dowamynda nesilden-nesle geçirilip, biziň günlerimize gelip ýetipdir. Türkmen halysy özüniň gözelligi, ýokary hili we kämilligi bilen Ýer ýüzüniň ähli künjeklerinde el halylarynyň şöhratyny belende göterýär diýip, hormatly Prezidentimiz belledi.
Döwlet Baştutanymyz ýurdumyzyň halyçylyk pudagynyň ähli işgärlerini bu baýram bilen tüýs ýürekden gutlap, mähriban Watanymyzyň gülläp ösmeginiň bähbidine olara mundan beýläk-de uly üstünlikleri arzuw etdi.
Milli Liderimiz gadymy milli däpleri aýawly saklamak we artdyrmak işine saldamly goşant goşan, aýratyn tapawutlanan halyçylara «Türkmenistanyň at gazanan halyçysy» diýen hormatly ady dakmak hakyndaky» Permana gol çekip, wise-premýer M.Aýdogdyýewe hem-de Mejlisiň Başlygy A.Nurberdiýewa hormatly ada mynasyp bolan halyçylara sylaglaryny dabaraly ýagdaýda gowşurmagy tabşyrdy.
Mejlisiň barşynda döwlet Baştutanymyz Permana gol çekip, Şamyrat Meretliýewi “Türkmenhimiýa”döwlet konserniniň başlygynyň wezipesini wagtlaýyn ýerine ýetiriji edip belläp, ony “Türkmenhimiýa” döwlet konserniniň başlygynyň orunbasary wezipesinden boşatdy.
Türkmenistanyň Prezidentiniň Karary bilen Durdy Saparmämmedowiç Aşyrmämmedow “Türkmenhimiýa” döwlet konserniniň başlygynyň orunbasary wezipesine bellenildi.
Ministrler Kabinetiniň Başlygynyň orunbasary S.Toýlyýew Ylymlar güni mynasybetli meýilleşdirilen çäreleriň maksatnamasy barada hasabat berdi. 12-13-nji iýunda “Berkarar döwletimiziň bagtyýarlyk döwründe ylym, tehnika we innowasion tehnologiýa” ady bilen iri halkara maslahaty geçirmek göz öňünde tutulýar.
Foruma dünýäniň köp sanly ýurdundan alymlaryň, professorlaryň, mugallymlaryň we ýaş ylmy işgärleriň gatnaşmagyna garaşylýar.
Maslahatyň gün tertibinde senagatda täzeçil tehnologiýa, ekologiýa we biotehnologiýa, halkara hyzmatdaşlygyň çäklerinde ykdysady ösüş ýaly möhüm ugurlar ara alnyp maslahatlaşylar. Ýurdumyzyň we dünýäniň lukmançylygynda, derman senagatynda täze ösüşlere, öňdebaryjy işläp taýýarlamalara, ynsanperwer ylymlar boýunça meseleleriň giň toplumyna garalar.
Ylymlar güni mynasybetli guralýan baýramçylyk çäreleriniň dowamynda ýaşlaryň arasynda ylmy iş boýunça bäsleşigiň ýeňijilerini sylaglamak dabarasy bolar.
Hormatly Prezidentimiz Gurbanguly Berdimuhamedow Türkmenistanda bilim we ylym ulgamynyň özgerdilmeginiň ylmy ykdysadyýete geçmek, ýokary okuw mekdepleriniň, ylmy edaralaryň we önümçilik pudaklarynyň arasynda netijeli gatnaşyklar üçin zerur şertleri döretmäge mümkinçilik berendigini aýtdy. Aşgabatda geçiriljek halkara ylmy forumyň wezipeleri ýurdumyzyň senagatynyň tehnologiýa taýdan ösüşine, halkara gatnaşyklaryň berkidilmegine we bilelikdäki taslamalaryň, ylmy-barlaglaryň öňe ilerledilmegine, döwletimizde aň-düşünjeliligiň ýokarlanmagyna gönükdirilmelidir diýip, milli Liderimiz belledi.
Döwlet Baştutanymyz milli ykdysadyýetimiziň birnäçe ugurlary üçin zerur ýokary hünärli işgärleri taýýarlamagyň aýratyn wajypdygyny belläp, “Daşary ýurt döwletlerinde berlen ýokary we ýörite orta hünär bilimi hakyndaky resminamalary Türkmenistanda ykrar etmegiň tertibini tassyklamak hakyndaky” Karara gol çekdi hem-de ony ýerine ýetirmegi üpjün etmek barada wise-premýere anyk görkezmeleri berdi.
Ministrler Kabinetiniň Başlygynyň orunbasary A.Garajaýew iýun aýynda geçirilmegi meýilleşdirilýän we durmuş-medeni maksatly binalaryň açylyş dabaralary mynasybetli guraljak medeni-köpçülikleýin çäreler barada hasabat berdi.
Paýtagtymyzda we ýurdumyzyň welaýatlarynda iýun aýynda bellenilýän Çagalary goramagyň halkara güni, Dokma senagaty işgärleriniň güni, Daşky gurşawy goramagyň bütindünýä güni, Ylymlar güni hem-de Medeniýet we sungat işgärleriniň güni mynasybetli döredijilik çäreleri we beýleki çäreler guralar.
Iýunyň birinji ongünlüginde “Talyp joşguny - 2017” döredijilik bäsleşiginiň jemleýji tapgyry geçiriler. Ýapyk binalarda we söweş sungaty boýunça V Aziýa oýunlarynyň başlanmagyna 100 günüň galmagy mynasybetli Mary şäherinde dabaraly atly ýörişe gatnaşyjylar bilen duşuşyk hem-de “Aziada dünýä metbugatynda” ady bilen halkara sport media-forumyny geçirmäge taýýarlyk görülýär. Futbol boýunça Aziýa çempionatynyň halkara saýlama ýaryşlarynyň çäklerinde Daşoguzda Türkmenistanyň ýygyndysy bilen Bahreýn Patyşalygynyň topary duşuşar.
Iýun aýynda “Türkmen dokmasy - 2017”, “Beýik Ýüpek ýoly - dostlugyň we doganlygyň ýoly” atly halkara sergiler, “Söwda we hyzmatlar - 2017” sergi-ýarmarkasy geçiriler.
Asylly däbe görä, ýurdumyzyň Medeniýet we sungat işgärleriniň güni mynasybetli guralýan Medeniýet hepdeliginiň çäklerinde paýtagtymyzyň iri medeniýet merkezlerinde milli ruhy-medeni mirasymyzy giňden wagyz etmäge gönükdirilen dürli çäreler guralar. Olaryň hatarynda döredijilik toparlarynyň, aýdymçylaryň we sazandalaryň çykyşlary, şygryýet agşamlary, “Ruhubelentler” atly opera oýnunyň ilkinji görkezilişi bar. Paýtagtymyzda we welaýat merkezlerinde “Gahryman Arkadag-halkyň buýsanjy!” şygary astynda giň möçberli dabaralar geçiriler.
Hormatly Prezidentimiz Gurbanguly Berdimuhamedow hasabaty diňläp, medeniýet ulgamynyň edaralarynda durmuşa geçirilýän çäreleri işjeňleşdirmegiň zerurdygyny belledi. Milli Liderimiz iýun aýynda meýilleşdirilen çäreleri, şol sanda paýtagtymyzda boljak Medeniýet hepdeligini ýokary guramaçylyk derejesinde geçirmek boýunça birnäçe tabşyryklary berip, milli ruhy mirasymyzy, ýurdumyzyň häzirki döwürde ýeten derejesini wagyz etmekde öňde boljak döredijilik forumyna möhüm ornuň degişlidigini belledi. Döwlet Baştutanymyz bu möhüm forumyň çäklerinde meýilleşdirilen döredijilik çäreleriniň guramaçylyk derejesine ünsi çekip, onuň halkymyzyň belent ruhuna we özüniň ähmiýetine kybap gelmelidigini aýtdy hem-de wise-premýere bu babatda birnäçe tabşyryklary berdi.
Ministrler Kabinetiniň Başlygynyň orunbasary E.Orazgeldiýew möwsümleýin oba hojalyk işleriniň barşy barada hasabat berdi. Häzirki wagtda welaýatlarda gowaça ideg etmek işleri, olaryň hatar arasyny bejermek, mineral dökünleri bermek işleri dowam edýär. Hormatly Prezidentimiziň Kararyna laýyklykda, 2017-nji ýylyň galla oragyny guramaçylykly geçirmek boýunça döwlet topary döredildi, ýetişdirilen bugdaý hasylyny gysga möhletde ýygnamak boýunça taýýarlyk işleri geçirilýär.
Daşky gurşawy goramagyň bütindünýä gününe görülýän taýýarlyk barada aýdyldy. Bu senä gabatlanyp, Aşgabatda 5 — 8-nji iýun aralygynda sebit we halkara guramalaryň, Merkezi Aziýa döwletleriniň dürli ministrlikleriniň we pudak edaralarynyň ýolbaşçylarynyň, daşky gurşawy goramak, suw hojalygy ulgamynyň hünärmenleriniň gatnaşmagynda çäreler toplumy geçiriler. Olaryň hatarynda Halkara ekologik forum, Araly halas etmegiň halkara gaznasynyň Durnukly ösüş boýunça toparynyň mejlisini, Merkezi Aziýanyň sebitleýin ekologiki meseleler boýunça merkeziniň Dolandyryjylar geňeşiniň mejlisini hem-de Merkezi Aziýa döwletleriniň suw hojalyk pudaklarynyň hünärmenlerinden ybarat bolan Sebitleýin toparynyň nobatdaky duşuşygyny geçirmek meýilleşdirilýär.
Hormatly Prezidentimiz Gurbanguly Berdimuhamedow hasabaty diňläp, daşky gurşawy goramagyň, tebigy serişdeleri, şol sanda suw serişdelerini rejeli peýdalanmagyň, howanyň üýtgemegi bilen baglanyşykly töwekgelçilikleriň derejesini peseltmegiň, “ýaşyl” innowasiýalar tehnologiýalaryny ornaşdyrmagyň hem-de ýurdumyzda aýratyn üns berilýän ekologiýa howpsuzlygynyň üpjün edilmeginiň ileri tutulýan wezipeler bolup durýandygyny nygtady.
Milli Liderimiz Türkmenistanyň 2017-2019-njy ýyllarda Araly halas etmegiň halkara gaznasynda başlyklyk etmegi bilen baglanyşykly möhüm wezipelere degip geçdi hem-de ýurdumyzyň ekologiýa we suw-energetika meseleleri, ählumumy durmuş-ykdysady ösüş üçin şertleriň üpjün edilmegi bilen baglanyşykly halkara başlangyçlarynyň durmuşa geçirilmegi boýunça yzygiderli çäreleriň dowam etdirilmeginiň zerurdygyny belledi.
Döwlet Baştutanymyz wise-premýere Daşky gurşawy goramagyň bütindünýä gününe gabatlanyp Aşgabatda geçiriljek çäreleriň ýokary guramaçylyk derejesini üpjün etmegi tabşyrdy.
Ministrler Kabinetiniň Başlygynyň orunbasary, daşary işler ministri R.Meredow 30-31-nji maýda Aşgabat şäherinde «Energiýa serişdelerini üstaşyr geçirmek boýunça köptaraplaýyn çarçuwaly ylalaşyga tarap ýol» atly Energetika Hartiýasynyň forumyny, Halkara energetika media-forumyny hem-de Energetika Hartiýasynyň her ýyllyk okuw maksatnamasyna laýyklykda 1-2-nji iýunda guralýan okuwy geçirmäge görülýän taýýarlyk barada hasabat berdi.
Strategiki ugurlarda, şol sanda energetika ulgamynda özara bähbitli hyzmatdaşlygy pugtalandyrmak hem-de ösdürmek Bitarap Türkmenistanyň daşary syýasatynyň esasy ugurlarynyň biri bolup durýar. Häzirki wagtda ýurdumyz bu ulgamda kabul edilen möhüm halkara resminamalary iş ýüzünde durmuşa geçirmäge gönükdirilen köptaraply duşuşyklaryň we maslahatlaryň geçirilýän ýerine öwrüldi.
Şunuň bilen baglylykda, Türkmenistanyň 2017-nji ýyl üçin Energetika Hartiýasynyň konferensiýasynyň başlygy wezipesine saýlanylandygyny nygtamalydyrys. Munuň özi ýurdumyzda hormatly Prezidentimiz Gurbanguly Berdimuhamedowyň başlangyjy we ýolbaşçylygy boýunça amala aşyrylýan, döwrüň talabyna laýyk gelýän ählumumy energetika howpsuzlygynyň durnukly binýadyny döretmek boýunça netijeli halkara hyzmatdaşlygy işjeňleşdirmäge gönükdirilen çäreleriň aýdyň netijesidir.
Türkmenistanyň Energetika Hartiýasynyň Konferensiýasynda başlyklyk etmegi bilen baglylykda işlenip taýýarlanylan we tassyklanylan degişli Maksatnama hem-de çäreleriň Meýilnamasyna laýyklykda, Aşgabatda ýokarda agzalyp geçilen forumlary geçirmek göz öňünde tutulýar. Olar daşary ýurtly hyzmatdaşlaryň hem-de köpçülikleýin habar beriş serişdeleriniň wekilleriniň giňden gatnaşmagynda geçiriler.
Milli Liderimiz hasabaty diňläp, energetika ulgamynda hyzmatdaşlygyň häzirki döwürde dünýädäki ýagdaýlaryň durnukly bolmagynyň möhüm şerti bolup durýandygyny belledi. Häzirki döwürde energiýa serişdelerini öndürmek, olary ibermek hem-de sarp etmek ulgamlaryny öz içine alýan ählumumy energiýa howpsuzlygyny üpjün etmek möhüm wezipe bolup durýar. Hut şeýle toplumlaýyn çemeleşme Bitarap Türkmenistanyň energetika syýasatynyň esasyny düzýär, ýurdumyzyň bu ulgamdaky başlangyçlarynyň we iş ýüzündäki hereketleriniň many-mazmunyny kesgitleýär.
Hormatly Prezidentimiz Gurbanguly Berdimuhamedow bu möhüm ulgamdaky özara bähbitleriň deňagramlylygy esasynda guralýan halkara hyzmatdaşlygyň uzak möhletli geljegi nazara almak bilen, ählumumy durnukly ösüşiň aýrylmaz bölegi bolup durýandygyny belledi.
Türkmenistan ýangyç serişdeleriniň ägirt uly gorlaryna eýe bolmak bilen, köpşahaly we köpugurly turbageçiriji ulgamy döretmegiň hasabyna energiýa serişdelerini dünýä bazarlaryna ibermegiň ugurlaryny diwersifikasiýalaşdyrmaga gönükdirilen strategiýany durmuşa geçirýär, giň möçberli düzümleýin taslamalaryň başyny başlaýar. Şol taslamalar daşary ýurtly hyzmatdaşlar bilen üstünlikli durmuşa geçirilýär. Ýurdumyz bu ugurda hyzmatdaşlyk meselelerinde işjeň orny eýeläp, abraýly halkara guramalaryň we düzümleriň, şol sanda BMG-niň hem-de Energetika Hartiýasynyň çäklerinde ähli gyzyklanma bildirýän taraplaryň netijeli gatnaşyklaryny giňeltmäge ýardam bermäge çalyşýar.
Şunuň bilen baglylykda, döwlet Baştutanymyz Aşgabatda geçiriljek iri forumlaryň ähmiýetini nygtap, bu duşuşyklaryň, şeýle hem Türkmenistanyň Energetika Hartiýasynyň Konferensiýasynda şu ýyl başlyklyk etmeginiň çäklerinde meýilleşdirilen çäreleriň ählisiniň ýokary guramaçylyk derejesini üpjün etmegi tabşyrdy.
Hormatly Prezidentimiz Gurbanguly Berdimuhamedow Türkmenistanyň Russiýa Federasiýasyndaky (Moskwa şäheri) Adatdan daşary we Doly ygtyýarly ilçisi Batyr Gurbanmyradowiç Niýazliýewi şol bir wagtda Türkmenistanyň Sloweniýa Respublikasyndaky Adatdan daşary we Doly ygtyýarly ilçisi wezipesine bellemek hakyndaky Permana gol çekdi.
Döwlet Baştutanymyz şeýle hem 2017-nji ýylyň 1-2-nji iýunynda Aşgabat şäherinde Hazar deňziniň hukuk derejesi hakyndaky Konwensiýany işläp taýýarlamak boýunça Hazarýaka döwletleriň daşary işler ministrleriniň orunbasarlarynyň derejesindäki Ýörite iş toparynyň nobatdaky 49-njy mejlisini geçirmek hakyndaky Buýruga gol çekdi.
Soňra Mejlisiň Başlygy A.Nurberdiýewa parlamentiň nobatdaky maslahatyna giriziljek kanunlaryň taslamalarynyň birnäçesini taýýarlamak boýunça geçirilýän işler barada habar berdi. Şeýle hem döwlet Baştutanymyzyň maslahatlaryna laýyklykda, korrupsiýa hem-de parahorluga garşy göreşmek baradaky ýörite döwlet maksatnamasyny işläp taýýarlamak boýunça görülýän çäreler barada aýdyldy. Şol maksatnamanyň esasy maksady jemgyýetimizde bu nogsanlyklaryň döremeginiň sebäplerini we şertlerini aradan aýyrmakdan ybaratdyr. Häzirki wagtda bu ulgamda hereket edýän kanunçylyk seljerilýär hem-de degişli üýtgetmeleri we goşmaçalary girizmek boýunça teklipler işlenip taýýarlanylýar.
Hormatly Prezidentimiz Gurbanguly Berdimuhamedow habary diňläp, deputatlaryň milli kanunçylygy döwrebaplaşdyrmak hem-de ýurdumyzyň oňyn özgertmeler ýoly bilen üstünlikli öňe gitmegine ýardam etjek täze kanunçylyk namalarynyň many-mazmunyny ilatymyza düşündirmek boýunça alnyp barylýan işleriniň wajypdygyny nygtady.
Milli Liderimiz halkyň emlägine hiç kimiň degmäge hakynyň ýokdugyny nygtap, häzir ýurdumyzda korrupsiýa we parahorluga garşy barlyşyksyz göreşiň alnyp barylýandygyny belledi. Ýakynda korrupsiýanyň we parahorlugyň garşysyna berk göreşmek meselesine bagyşlanan maslahatda bu nogsanlygyň öňüne pugta böwet goýmak barada gürrüň edildi. Maslahatda çykyp geplänler bu ýaramaz ýagdaýy berk ýazgaryp, ýurdumyzda bu ugurda alnyp barylýan syýasaty doly goldaýandyklaryny aýtdylar.
Şunuň bilen baglylykda, hormatly Prezidentimiz Mejlisiň ýurdumyzyň hukuk goraýjy edaralary bilen bilelikde bu ugurda kanunçylygy kämilleşdirmek boýunça işleri alyp barmalydygyny belledi. Döwlet Baştutanymyz Türkmenistanda döwletiň hukuk esaslaryny pugtalandyrmak boýunça alnyp barylýan işler babatda korrupsiýa we parahorluga garşy göreşmek baradaky döwlet maksatnamasyny taýýarlamagyň, kanunlaryň durmuşyň ähli ulgamlarynda rüstemligini üpjün etmegiň ähmiýetini belläp, bu işi utgaşdyrýan edara hökmünde Mejlisiň ornuny nygtady.
Ýurdumyzyň hökümetiniň nobatdaky mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Ministrler Kabinetiniň nobatdaky mejlisini tamamlap, hormatly Prezidentimiz Gurbanguly Berdimuhamedow oňa gatnaşyjylara berk jan saglyk, maşgala abadançylygyny hem-de alyp barýan işlerinde ägirt uly üstünlikler, Garaşsyz Watanymyzyň halkyna bolsa Sagdynlygyň we ruhubelentligiň ýylynda bagtyýar durmuş hem-de rowaçlyk arzuw etdi.
Türkmenistanyň Döwlet habarlar agentligi


c: text/html

text:
Ýakyn wagtda ýürek-damar keselleriniň öňüni almaga kömek etjek netijeli derman serişdesi peýda bolar. Hünärmenler arteriýa gan damarlaryny ýagdan arassalajak Troduskwemin dermanyny döretmegiň üstünde işleýärler.
Şundan öňki geçirlen tejribeler alymlara bu dermanyň süýt mäzleriniň ragyna we süýji keseline garşy netijeli täsir edýändigini mälim etdi.
Alymlar laborator barlaglaryny geçirip, genetiki jähtden ateroskleroz keseline töwekgelçiligi bolan syçanlarda bu dermanyň täsirini barladylar. Tejribäniň netijelerinden bu serişdäniň bellenen bir mukdaryndan aterosklerozyň alamatlarynyň ýitendigi belli boldy.
Alymlar ýürek-damar keselleriniň döremeginiň öňüni almaga kömek etjek derman serişdesiniň wajyplygyny nygtaýarlar, çünki ol kesellerden bir ýylda dünýäde 17mln. gowrak adam ölýär.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.

robotstxt: allowed

filter: keep


text:
Çaganyň ösüp kämilleşýän çaga haltajygyna "amnion" diýilýär. Göwreliligiň başyndan ol düwünçegiň ene göwresiniň içinde ösmegi üçin şert döredýär. Çaga haltajygynyň esasy wezipeleriniň biri hem ýansuwlaryny işläp çykarmakdyr.
Çaga ýansuwlarynyň ähmiýeti
Göwreliligiň başyndan başlap, çaga dogulýança ýansuwlar birnäçe möhüm funksiýalary ýerine ýetirýändirler:
► Alyş-çalyş hadysalary – düwünçek üçin möhüm maddalar ýansuwlardan alnyp, işlenilen önümler ol suwlara göýberilýändir we enäniň peşew çykaryş ulgamy arkaly çykarylýandyr.
► Şikeslerden goramak – ýansuwlar ygtybarly "howpsuzlyk ýassygyny" döredip, düwünçegi dürli şikeslenmelerden, urgulardan goraýandyr. Şonuň ýaly-da, amniotiki suwuklyk göbek bagyny gysylmadan goraýandyr we dokumalaryň sepleşmeginiň öňüni alýandyr. Ondan başga hem, ýansuwlar çaganyň işjeň gymyldamagy we kämilleşmegi üçin oňaýly şertleri döredýändir.
► Arassa gurşaw – ýansuwlar hemişe arassa bolup, olar düwünçegi ýokançlyklaryň täsirinden goraýandyrlar. Göwreliligiň dowamynda ýansuwlary her 3 sagatdan täzelenip, zerur bolan himiki düzümini saklaýar. Bu hadysa dogrum wagtynda ýansuwlaryň bütinleý akýan wagtyna çenli dowam edýändir.
► Dogruma gatnaşmak – çaga ýansuwlary diňe göwrelilik wagty peýdaly gurşawy döretmän, ol dogrumyň gidişine hem peýdaly täsir edýändir. Dogrum çaga haltasynyň aşaky böleginde ýerleşýän öňki suwlaryň gitmegi bilen başlanýar. Ýansuwlar ýatgynyň boýunjygyna basyş edip, onuň açylmagyna ýardam berýär. Suwlar burgy wagty çaga üçin ýaramly şert döredip, dökülenlerinde bolsa dogrum ýollary ýuwup, çaganyň aňsat geçmegine kömek berýär.
Çaga ýansuwlarynyň düzümi
Göwreliligiň dürli möhletlerinde çaganyň ýansuwlary mukdar we hil taýdan üýtgäp durýandyr. Ýansuwlar beloklary, ýaglary, gormonlary, fermentleri, witaminleri, uglewodlary, kislorody, kömürturşy gazyny, immunoglobulinleri, düwünçegiň gan gruppasyny kesgitleýji antigenleri öz düzüminde saklaýandyrlar. Şeýle hem, ýansuwlaryna çaganyň derisiniň bölejikleri, ýag mäzleriniň önümleri, enäniň ganyndaky maddalar düşýändir.
Amniotiki suwlar göwrelilik döwrüniň dowamynda üznüksiz döreýän bolsa hem, mukdary boýunça tapawutlanýandyrlar. Göwreliligiň möhleti ulaldygyça, onuň mukdary köpelip, göwreliligiň 36 hepdesinde 1000-1500 ml. deň bolýandyr. Dogrumyň öň ýanynda enäniň bedeninden suwuklygyň köp çykarylýandygy sebäpli, ýansuwlaryň mukdary hem azalyp başlaýandyr.
Çaga ýansuwlarynyň ýagdaýynyň bozulmalary
Çaganyň kadaly ösmegi üçin ýansuwlaryň kadaly mukdarda we düzümde saklanmagy wajypdyr. Şu görkezijileriň üýtgemegi ýüze çykýan bozulmalar barada habardar edýändir:
→ Köpsuwlylyk – çaga ýansuwlarynyň mukdarynyň 1,5 l. köp bolmagy bu bozulmanyň dörändigini aňladýandyr. Köpsuwlylygyň döreme sebäpleri anyk belli bolmasa hem, lukmanlar ol ýagdaýa getirip biljek keselleri belläp geçýärler: böwrek keselleri, ýürek-damar ulgamynyň keselleri, süýji keseli, beden ýokançlyklary, ekiz çaga bilen göwrelilik, düwünçegiň dogabitdi kemçilikleri, rezus gapma-garşylykly göwrelilik. Köplenç bu bozulma göwreliligiň II we III ýarymynda duş gelip, birden döreýän köpsuwlylyk dogrumy çalt başlama üçin görkezme bolup durýandyr. Köpsuwlylyk çaganyň wagtyndan öň dogmagy, gan akmalar, çaganyň ýatgyda nädogry ýatmagy, çaga ýoldaşynyň işiniň ýetmezçiligi we giçki gestoz ýaly gaýraüzülmelere getirip bilýändir.
→ Azsuwlylyk – bu bozulma seýrek duş gelýän bolsa hem, çaga üçin howludyr. Amnion boşlugyň nemli örtüginiň işiniň ýetmezçilgi azsuwlylyga getirip, bu bozulmada çaganyň ýansuwlarynyň umumy mukdary 500 ml. köp bolmaýar.
Göwrelilik çaganyň ösüşiniň yza galmagy, onuň dowamly hopukmagy, dogrum güýçleriniň gowşaklygy ýaly gaýraüzülmelere getirip bilýändir.
→ Çaga ýansuwlarynyň akmagy – çaga haltajygy dogruma çenli öz bütewliligini saklamalydyr. Dogrum burgulary gidip durka ýansuwlary dökülip biler. Eger dogrumda wagtynda ýansuwlary dökülmese, ginekolog lukmany çaga haltajygyny deşip (amniotomiýa), ýansuwlaryny çykaryp bilýändir. Ýöne dogrum güýçleri başlanmazdan ýansuwlaryň dökülmegi, onuň wagtyndan öň gelýändiginden habar berip, bu ýagdaý lukmana tizden-tiz ýüz tutmak üçin görkezme bolup durýandyr. Eger çaga haltajygynyň ýokardan we gapdal tarapyndan deşilmesi bolup geçse, ýansuwlar az-azdan akar.
Göwreli aýal üçin çaga ýansuwlarynyň akýandygyny özwagtynda kesgitleme wajypdyr:
⇒ Hereket edilende ýa-da bedeniň ýagdaýy üýtgedilende jynshanadan bölünip çykýan suwuklygyň mukdary köpelýär;
⇒ Eger çaga haltajygynyň uly bolmadyk bölegi deşilse, suw az-azdan gelip, aýaklardan hem akyp bilýändir. Göwreli çanaklyk myşsalaryny ýygryp hem suwuklygy saklap bilmeýär;
⇒ Eger deşilme ujypsyz bolsa, ýansuwlaryny diňe ýörite synag zolajyklaryň (test) kömegi ýa-da jynshanadan çyrşak almak bilen anyklap bolar.
Köplenç göwreli aýallar bölünip çykmalaryň reňkinden onuň ýansuwlarydygyny anyklamaga synanşýarlar. Şeýle anyklama nädogry hereketlere getirip bilýändir. Ýansuwlary dury, seýrek gülgüne, ýaşylymtyl ýa-da goňrumtyl, bulançak reňklerde bolup bilerler.
→ Ýaşyl reňkli ýansuwlary – çaga ýansuwlary kadada suw ýaly durydyr. Göwreliligiň soňunda çaganyň derisiniň we deri çyrşagynyň bölejikleriniň goşulmagy netijesinde olar biraz bulançak bolup başlaýarlar. Şeýle ýagdaý kada bolup, çaganyň ösüşi üçin howpsuzlygy saklaýandyr. Haçanda dürli sebäplere görä, göwredäki çaga kislorod ýetmezçiligini duýanda, göni içegeden onuň täretiniň (mekoniý) ýansuwlara düşmegi bolup geçýär. Şeýle ýagdaýda ýansuwlary ýaşylymtyl ýa-da goňur bulançak häsiýete eýe bolup, çaga düwünçegi üçin howply ýagdaý döreýändir.
Ýokarda agzalan bozulmalar lukmana ýüz tutmak üçin görkezme bolup durýandyrlar. Bu bozulmalaryň ýüze çykmagynyň öňüni almak üçin göwrelilik döwründe lukmanyň kadaly gözegçiliginde bolup, çaga ýansuwlarynyň ýagdaýyny anyklamaga kömek edýän barlaglary (USB, KTG, rezus-antitela, ganyň we jynsy gatnaşyklary arkaly geçýän ýokançlyklaryna barlag) wagtynda geçmek zerurdyr.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Aşgabatda Türkmenistanyň prezidenti we ýurda resmi sapar bilen gelen Gürjüstanyň premýer-ministri Giorgi Kwirikaşwiliniň arasynda gepleşikler geçirildi.
Türkmen mediasynyň maglumatyna görä, gepleşikleriň dowamynda beýleki meseleler bilen birlikde energetika we ulag pudagyndaky hyzmatdaşlyk hem maslahat edilipdir.
Saparynyň dowamynda gürji premýer-ministri Mejlisde gepleşikler geçirdi, ozalky prezident Saparmyrat Nyýazowyň mawzoleýine gül desselerini goýdy, şeýle-de Olimpiýa şäherjigine we Halkara ahal-teke atçylyk kompleksine baryp gördi.


text:
Owganystanyň prezidenti Muhammet Aşraf gani ýene bir gezek bu ýurtda parahatçylygy berkarar etmek ugurda Taliban bilen gepleşik geçirmäge taýýarlygyny yglan etdi.
Muhammet Aşraf gani Kabul döwletiniň strategiýanyň syýasy çärelere mümkinçilik döretmekdigini aýdyp Owganystan kynçylyklarynyň ýekeje çözgüdi Taliban topary bilen ýaraşmakdadyr diýip nygtady.
Owganystanyň döwleti bu ýurtda parahatçylygy berkarar etmek ugurda taliban bilen gepleşik geçirmäge taýýarlygyny ençeme gezek yglan etdi emma Taliban topary Amerikanyň ýolbaşçylygyndaky daşarty ýurt harbylaryň Owganystandan çykan ýagdaýynda ýaraşyk gepleşiklere gatnaşjakdygyny yglan etdi.


text:
Şu ýylyň 9-njy iýunynda ministrlikleriň we pudak edaralarynyň hasabat işgärleriniň gatnaşmagynda Türkmenistanyň Statistika baradaky döwlet komiteti tarapyndan “Statistik hasaba alnyşyň kämilleşmegi we täze usuly düzgünler” atly seminar geçirildi. Bu çäräniň maksady “Statistika hakynda” Türkmenistanyň täze kabul edilen kanunyndan gelip çykýan düzgünler, şonuň ýaly-da “Türkmenistanyň statistika ulgamyny halkara standartlaryna geçirmegiň 2010–2012-nji ýyllar üçin Döwlet maksatnamasyny” durmuşa geçirmekligiň çäklerinde döwlet statistikasynyň kämilleşdirilmegi netijesinde taýýarlanan we ornaşdyrylan täze statistik-usuly işläp düzmeler barada döwlet statistik hasabatlaryny berýän respondentler bilen düşündiriş işlerini geçirmekden ybarat boldy.
Seminarda Türkmenistanyň Statistika baradaky döwlet komitetiniň pudaklaýyn statistika müdirlikleriniň başlyklary we beýleki jogapkär işgärleri statistikanyň ösüşine dahylly derwaýys temalar boýunça çykyş etdiler. Hususan-da, “Statistika hakynda” Türkmenistanyň täze kanunynda statistikanyň guralyşy we statistik maglumatlaryň ýygnalyşy boýunça täze düzgünler, Türkmenistanyň statistika ulgamyny halkara standartlaryna geçirmegiň 2010–2012-nji ýyllar üçin Döwlet maksatnamasyna laýyklykda statistik hasaba alnyşyň ösüşi, Türkmenistanyň statistiki tejribisine “Harajatlar–önüm goýberiş” tablisalarynyň ornaşdyrylmagy, innowasiýalaryň statistikasynyň usulyýeti we halkara standartlaryna laýyklykda kämilleşdirilmegi, halkara standartlary ornaşdyranda klassifikatorlaryň döwlet derejesinde bilelikde ulanylyşy boýunça edilen çykyşlar seminara gatnaşyjylaryň arasynda uly gyzyklanma döretdi. Pikir alyşmalaryň barşynda degişli ministrlikler we pudak edaralary statistiki hasaba alnyşy ýöretmek, hasabat maglumatlarynyň ýokary hilli bolmagyny üpjün etmek, maglumat berijilere düşýän iş agramyny ýeňletmek hem-de maglumatlaryň ýygnalmagynda we geçirilmeginde maglumat-aragatnaşyk tehnologiýalaryny giňden peýdalanmak ugurlary boýunça täze ýüze çykýan mümkinçiliklerden peýdalanmagyň dürli jähtlerine seredildi. Seminara gatnaşyjylar statistiki hasabatlary kämilleşdirmekligiň we olary resmileşdirmekligiň usuly jähtleri babatyndaky kämilleşdiriş işleriniň netijeleri bilen tanyşdyryldy.
Maslahatlaşylan meseleleriň mazmunynyň düýp özeni “Statistika hakynda” Türkmenistanyň şu ýylyň 31-nji martynda kabul edilen kanuny bilen başlanyşykly boldy. Bu kanun Türkmenistanyň Prezidentiniň 2010-njy ýylyň 28-nji maýyndaky 11072 belgili karary bilen tassyklanan “Türkmenistanyň statistika ulgamyny halkara standartlaryna geçirmegiň 2010–2012-nji ýyllar üçin Döwlet maksatnamasyna” laýyklykda taýýarlandy. Ol statistikanyň hukuk, ykdysady we guramaçylyk esaslaryny kesgitleýär, statistika babatynda bitewi döwlet syýasatynyň ýöredilmegine, döwletiň we jemgyýetiň doly, dogry, ylmy taýdan esaslandyrylan statistik habarlara bolan islegleriniň kanagatlandyrylmagyna gönükdirilýär, statistika işini amala aşyrmak bilen baglanyşykly hukuk gatnaşyklaryny düzgünleşdirýär. Bu kanunyň güýje girmegi ýurdumyzda milli statistikany ösdürmekde hil taýdan täze sepgidi alamatlandyrdy. Türkmenistanyň çuňňur hormatlanylýan Prezidenti Gurbanguly Berdimuhamedowyň berkarar döwletimiziň berkararlyk döwründe alyp barýan parasatly sosial-ykdysady syýasaty mynasybetli gün-günden özgerýän mähriban Diýarymyzda bolup geçýän wakalara statistik taýdan baha berlişini has netijeli ýola goýmakda we mundan beýläk hem kämilleşdirmekde bu kanunçylyk namasynyň aýratyn uly ähmiýeti bar.
Täze kanun statistika baradaky kanunçylygyň öňdebaryjy halkara tejribesini nazara alýar. Onda esasy statistika kanunçylygyny işläp düzmek boýunça Ýewrostatyň maslahatlary, resmi statistikanyň Birleşen Milletler Guramasynyň Statistika komissiýasy tarapyndan tassyklanan esasy ýörelgeleri hem-de milli statistikanyň soňky ýyllardaky ösüşinde toplanan tejribäniň netijeleri beýanyny tapýar.
“Statistika hakynda” Türkmenistanyň täze kanunyna, hereket edip gelýän düzgünleriň kämilleşdirilen görnüşde has takyk görkezilmegi bilen bir hatarda, hil taýdan täze düzgünleriň ençemesi girizilendir. Olara, esasan, “Şu kanunda ulanylýan esasy düşünjeler” diýen 1-nji madda, “Statistikanyň esasy ýörelgeleri” diýen 6-njy madda, “Pudagara geňeş” diýen 12-nji madda we aýratyn bölünip çykarylan beýleki maddalar degişlidir.
Şu täze kanuna laýyklykda Türkmenistanda statistikanyň esasy ýörelgelerine şular girýär: ähmiýetlilik, obýektiwlik; elýeterlilik; garaşsyzlyk we hünärjeňlik; hasabat bermeklik we aýdyňlyk; resmi statistikanyň öz wagtlylygy we hili; ilkinji statistik maglumatlaryň ýaşyrynlygy; halkara hyzmatdaşlyk.
Kanunda statistika ulgamynyň döwlet statistikasyndan we pudaklaýyn dolandyryş edaralarynyň statistikasyndan ybarat takyk düzümi kesgitlenýär. Döwlet statistika edaralarynyň ulgamyna Türkmenistanyň Statistika baradaky döwlet komiteti hem-de sebitleýin statistika edaralary girýär. Şonda Türkmenistanyň Statistika baradaky döwlet komiteti Türkmenistanyň statistik hasaba alyş merkeziniň wezipesini amala aşyrýan döwlet dolandyryş edarasy bolup durýar.
Statistika babatynda döwlet tarapyndan düzgünleşdirmegiň tertibi aýratyn bapda beýan edilýär we onda, hususan, Türkmenistanyň Staistika baradaky döwlet komitetiniň ygtyýarlyklary we hukuklary öz aralarynda aýyl-saýyl tapawutlandyrylýar.
Şonuň ýaly-da bu kanunda statistika edaralarynyň hem-de respondentleriň hukuklary we borçlary has anyk kesgitlenýär, olaryň mazmun taýdan deňagramly mynasybetiniň üpjün edilmegi üçin kanuny şert döredilýär.
Döwlet statistiki hasabat formalaryny ulanmak arkaly amala aşyrylýan uçdantutma gözegçilikler bilen seçimleýin statistiki gözegçilikleri utgaşdyrmagyň mümkinçilikleriniň giňeldilmegi bilen bir hatarda, maglumatlary administratiw çeşmelerden almagyň mümkinçilikleri-de giňeldilýär. Bu işiň netijeli amala aşyrylmagynda statistika işini utgaşdyrmak, statistik usulyýetiň pudagara meselelerini düzgünleşdirmek we döwlet statistikasyny guramak, pudaklaýyn dolandyryş edaralarynyň statistikasyny ýöretmegiň meýilnamalaryny ara alyp maslahatlaşmak we ylalaşmak üçin niýetlenýän, maslahatçy gurama hökmündäki Pudagara geňeşiň uly ähmiýeti bardyr.
Kanunda statistikanyň usulyýeti babatynda hem düýpli täze düzgünler berkidilendir. Mysal üçin, statistika işiniň mazmuny dürli çeşmelerden alnan maglumatlary umumylaşdyrmagyň hasabyna has-da baýlaşdyrylyp beýan edilýär.
Statistiki habarlary ýaýratmak babatynda neşir etmek we statistiki materiallary çap edip köpeltmek baradaky düzgünler has takyklanyp beýan edilýär. Şonuň ýaly-da statistiki habarlary elektron göterijileriň, Internet ulgamynyň üsti bilen ýaýratmagyň tertibi düzgünleşdirilýär. Ilkinji statistiki maglumatlary ýygnamakda hem maglumat-aragatnaşyk tehnologiýalaryny ulanmagyň häzirkizaman mümkinçilikleri nazara alynýar.
Kanunda statistika babatyndaky halkara hyzmatdaşlygy boýunça gatnaşyklaryň hukuk esaslary täze şertleri nazara almak bilen has anyk kesgitlenýär. Onuň 10-njy maddasynda Türkmenistanyň Statistika baradaky döwlet komitetiniň halkara guramalary we beýleki döwletleriň milli statistika gulluklary bilen statistika babatyndaky hyzmatdaşlygy amala aşyrýandygy, şonuň ýaly-da onuň halkara guramalarynda statistika işiniň meseleleri boýunça Türkmenistanyň bähbitlerine wekilçilik edýändigi hem-de Türkmenistanyň kanunçylygyna we Türkmenistanyň halkara şertnamalaryna laýyklykda statistika babatynda halkara hukuk goragyny üpjün edýändigi beýan edilýär.
Milli statistikanyň ösmeginde Türkmenistanyň statistika ulgamyny halkara standartlaryna geçirmegiň 2010–2012-nji ýyllar üçin döwlet maksatnamasynyň durmuşa geçirilmegi bilen bir hatarda, ýurdumyzyň ilatynyň we ýaşaýyş jaý gorunyň şu ýylyň dekabr aýynyň 15-inden 26-sy aralygynda geçiriljek uçdantutma ýazuwy hem uly ähmiýete eýe bolar. Onuň netijeleri ýurduň sosial-ykdysady ösüşine baha berlende, ösüşiň täze maksatnamalaryny düzmek boýunça hasaplamalar geçirilende, döwlet derejesinde kabul edilýän dürli çözgütler esaslandyrylanda peýdalanylar. Häzirki wagtda bu möhüm çäräni geçirmäge taýýarlyk işleri meýilnama laýyklykda güýçli depginde alnyp barylýar. Bu ugurda meselä dahylly ministrlikler, pudak edaralary, häkimlikler bilen işleşilýär, şonuň ýaly-da düşündiriş işleri geçirilýär. Ýazuwyň geçirilmegine çekiljek işgärler bilen ýerlerde okuwlaryň guralmagyna-da içgin taýýarlyk görülýär.
Umuman, milli statistika ulgamynyň ösmeginde döwlet statistika edaralary bilen ministrlikleriň we pudak edaralarynyň, kärhanalaryň we guramalaryň arasyndaky hyzmatdaşlygyň möhüm ähmiýeti bar. Muny statistik hasaba alnyşyň kämilleşmegi we täze usuly düzgünler barada geçirilen seminara gatnaşyjylaryň bu baradaky oňyn pikirleri-de tassyklaýar. Döwlet statistika edaralary bilen ministrlikleriň we pudak edaralarynyň ykdysady gulluklarynyň arasynda statistik hasaba alnyşyň meseleleri boýunça geçirilýän şunuň ýaly çäreler diňe bir maglumat berijiler hökmünde däl, eýsem statistik habarlary peýdalanyjylar hökmünde hem şol ministrlikleriň we pudak edaralarynyň ýurduň sosial-ykdysady ösüşi hakyndaky statistik maglumatlara bolan isleglerindäki üýtgeşmeleri ýüze çykarmaga we statisika işi kämilleşdirilende nazara almaga mümkinçilik berýär.


text:
Bäsleşik 2017-nji ýylyň 3-nji fewralyna (03.02.2017) çenli dowam eder.
«Türkmennebitgazgurluşyk» Döwlet konserni material-tehniki serişdelerini satyn almak boýunça BÄSLEŞIK yglan edýär:
Lot № 4 – Awtoulag, traktor, ýöriteleşdirilen tehnikalar, düzümdäki we ätiýaçdaky şaýlary
Bäsleşige gatnaşmaga isleg bildirýänler Aşgabat ş. 1939, Arçabil şaýoly 56, 11-nji gat, kabinet: 11.20a salgysy bilen ýüz tutup:
– bäsleşige gatnaşmaga isleg bildirýäniň doly ady, hukuk ýagdaýy, hasaba alnan ýurdy, bank rekwizitleri hakynda maglumatlary görkezip ýazmaça görnüşde arza tabşyrmaly;
– «Döwlet zerurlyklary üçin harytlar bilen üpjün etmek, işleri ýerine ýetirmek, hyzmatlary etmek boýunça bäsleşikler hakynda» Türkmenistanyň Kanuny, «Bäsleşikleri geçirmekligiň düzgünleri» we bäsleşige gatnaşmak üçin gerekli resminamalar bilen tanyş bolmaly;
– Lotuň häsiýetnamasyny, degişli tehniki talaplary we şertnamanyň esasy şertlerini almaly;
– Yzyna gaýtarmasyzlyk şerti bilen bäsleşige gatnaşmak üçin bir Lotuň bahasy 500 (bäş ýüz) ABŞ-nyň dollary möçberde ýa-da şu barabarlykda manat görnüşinde (GBS-i we bank harajatlaryny hasaba almazdan) töleg tölemek üçin hasap belgisini almaly.
Gerekli bolan ähli maglumatlary http://www.oilgas.gov.tm/ internet salgysyndan ýa-da ýokarda görkezilen salgy boýunça alyp bilersiňiz.
Elektron salgymyz: tngg@list.ru
Habarlaşmak üçin telefonlar: 40-35-57 (faks), 40-35-09, 40-37-83, 40-38-40, 40-35-58.
Bäsleşik boýunça teklipler 2017-nji ýylyň 3-nji fewralyna ýerli wagt bilen 12:00-a çenli kabul edilýär.


text:
11 Şubat 2017 Cumartesi
TürkmenÄlem 52.00E Milli Aragatnaşyk Hemrasy Alysdaky Obalary Ykjam Aragatnaşyk we Internet Bilen Üpjün Etdi
Ahal welaýatynyň Baharly etrabynyň Kirpili we Balkan welýatynda Oýlyguşlyk obalary ýokary hilli aragatnaşyk we internet bilen üpjün edildi. Olary “Türkmentelekom” Döwlet kompaniýasy we üstüne Türkmenistanda , şeýle hem onuň çäklerinden daşarda älem hemra aragatnaşygyny täjirçilik maksatlary bilen ulanmak we aragatnaşygy hyzmatlaryny amala aşyrmak wezipesi ýüklenen “Türkmen hemrasy” ÝGPJ-iniň hemra retranslýatoryna goşdular.
Hünärmenlerimiziň alysdaky ýerleri hem aragatnaşyk bilen üpjün etmek üçin hemra retranslýatoryny ulanmagy –sebitlerri toplumlaýyn ösdürmek strategiýasyny durmuşa geçirmek boýunça ileri tutulýan wezipeleriň biridir.
2015-nji ýlda uçurylan «TürkmenÄlem 52.00E» aragatnaşyk hemrasynyň birnäçe artykmaçlyklary bar, hususan-da hemra telefon aragatnaşygyny, maglumatlary geçirmegi we 10-15 müň kilometr daşlykda ýerleşýän ýerüsri stansiýalaryň arasynda aragatnaşygyň beýleki görnüşlerini, ýerüsti ulgamlary ulanmak ykdysady taýdan netijeli bomaýan ýerlerde müşderiler köplügine magluatlary geçirmegi üpjün edýär . Şonuň üçinem ýakyn wagtda hemra geçirijisine goşulyşýan ýerleriň sany artar.
Dürli ministriklerdir pudaklaýyn edaralaram milli aragatnaşyk ulgamynyň hyzmatyndan peýdalanýarlar. “Türkmen hemrasy” ÝGPJ-i hereket edýän transponderleriň 26-syndan 2-sini ýurdumyzyň nebit-gaz pudagynda işleýän iri daşary ýurt kompaniýalaryna ulanmaga berdi. RWE Dea A.G., CNPC interneşnl, BKE Shelf, Petronas Carigali-Turkmenistan, UAB SatGate ýaly we beýleki kompaniýalaryň ondan gowragy aragatnaşyk hemrasynyň hyzmatyndan peýdalanmaga şertnama baglaşdylar.
«TürkmenÄlem52.00E» hemrasy häzirki wagtda milli telewideniýäniň gepleşiklerini ýaýlyma goýbermegi üpjün edýär. Hemra kanallarynyň ýokary geçirijilik ukyby standart we ýokary ölçegli telewizion kanallarynyň onlarçasyny Merkezi Aziýa sebitinde, Türkiýede, Demirgazyk Afrikada we Ýewropanyň aglaba böleginde görmäge mümkinçilik berýär. Döwrebap enjamlar multiserwis, şol sanda sanly teleradio gepleşikleri, telefon, wideomaslahat aragatnaşygy, hemra intrneti aragatnaşyk hyzmatlarynyň tutuş toplumyny bermäge mümkinçilik berýär.
Hemranyň jemi 38 sany işjeň aragatnaşyk kanallary-transponderleri bar. Olaryň 26-syny Türkmenistan öz maksatlaryna ulanýar, 12-si«Space Systems International-Monaco S.A.M» kompaniýasyna uzak möhletleýin kärendesine berildi.
Häzirki wagtda «FSS» hemra kanaly milli, şeýle hem «TürkmenÄlem 52.00 E» hemrasyndan peýdalanmaga isleg bildiren daşary yurt kompaniýalarynyň teleradiokanallarynyň gepleşiklerini alyp görkezýär. STN (Sloweniýa) kompaniýasy bilen şertnama gol çekildi. Türkmen aragatnaşyk älemini kärendesine almak üçin beýleki daşary yurt kompaniýalary bilen hem gepleşikler geçirilýär.
ÝGPJ-iniň paýdarlary ýurdumyzyň içinde teleporty oturtmak üçin enjamlary satyn alýarlar, onuň kömegi bilen «FSS-iň» kanallary arkaly hyzmatlaryň köp görnüşini ýerine ýetiriler. Hemranyň mümkinçilikleri ony ýerüsti stansiýalaryň arasynda maglumatlary ibermäge, giň göwrümli internet hyzmatlaryny teklip etmäge, uzak aralykdan bilim almagy, wideomaslahatlary, şeýle hem aragatnaşyk hyzmatlarynyň beýleki görnüşlerini guramaga mümkinçilik berer. Mysal üçin, VSAT ulgamyny ulanmak kärhananyň ýa-da guramanyň hemişelik ýa-da wagtlaýyn önümçilik meýdançalary-nebit we gaz ýataklary, gazbasyşly we nebit geçiriji beketler, elektrik ulgamlarynyň kiçi beketleri, seýsmiki-gözleg toparlary, gurluşyk meýdançalary, agrosenagat toplumynyň binalary bilen dessin aragatnaşygy üpjün eder.
VSAT tehnologiýalaryň ornaşdyrylmagy ýurdumyzda hemra argatnaşygynyň ösüşine ýardam eder. Türkmen hünärmenleriniň öňünde älem taslamasyndan aňryçäk netije gazanmak wezipesi dyrýar.
http://www.turkmenhabargullugy.com/turkmenalem-52-00e-milli-aragatnasyk-hemrasy-alysdaky-obalary-ykjam-aragatnasyk-we-internet-bilen-upjun-etdi/
Kaydol: Kayıt Yorumları (Atom)


text:
Teswirlemeler
Söwda pudagynyň ösüşi — bazar ykdysadyýetiniň ösüşiniň baş şerti
Söwda — milli ykdysadyýetimiziň býujete ep-esli salgyt serişdeleriniň gönükdirilmegini üpjün edýän möhüm pudak bolup durýar. Şeýle hem ol döwletiň maliýe durnuklylygyny şertlendirýär. Bu pudak kärhanalarynyň we onda zähmet çekýän işgärleriň sany boýunça kiçi telekeçilikde esasy orny eýeleýär. Şeýlelikde, jemi içerki önümiň düzüminde söwdanyň paýy geçen ýylda 10 göterimden gowrak boldy. Bu görkeziji 2015-nji ýylda 8 göterim töweregi boldy.
BMG-niň ulag boýunça täze Rezolýusiýasy — Türkmenistanyň başlangyçlarynyň ykrar edilmegi
Milli Liderimiziň teklipleri bilen, 2017-nji ýylyň 20-nji dekabrynda Birleşen Milletler Guramasynyň Baş Assambleýasynyň 72-nji sessiýasynyň 74-nji mejlisinde «Durnukly ösüş maksatlaryny amala aşyrmak bilen baglylykda ulaglaryň ähli görnüşleriniň arabaglanyşygyny berkitmek» atly Rezolýusiýanyň biragyzdan kabul edilmegi munuň nobatdaky subutnamasy boldy.
Azyk bolçulygy—Türkmenistanyň ykdysady strategiýasynyň netijesi
2017-nji ýylyň 11 aýynyň içinde JIÖ-niň umumy möçberinde ýurtda öndürilen oba hojalyk önümleriniň paýy geçen ýylyň degişli döwri bilen deňeşdireniňde 5,1 göterim artdy. Hususan-da, unuň öndürilişiniň ösüş depgini 104,7 göterim, aş önümleriniňki 108,7 göterim, etiňki 101 göterim, gök önümleriňki 101,7 göterim, bakja önümleriniň ösüş depgini 105,3 göterim üpjün edildi.
Yklymyň logistika merkezine öwürmekdäki hoşniýetli Türkmenistanyň möhüm orny
Häzirki wagtda türkmen demir ýol gurluşykçylary bu desgadaky gurluşyk işleriniň möçberleriniň ýarysyny ýerine ýetirdiler.
Türkmenistanda elektroenergetika pudagynyň kuwwatlyklary artdyrylýar
Milli Liderimiziň aýratyn üns bermegi netijesinde ýurdumyzyň elektrik energetikasy hem halk hojalygynyň beýleki pudaklary ýaly düýpli döwrebaplaşdyrylýar, önümçilik we durmuş ulgamynyň ösüşiniň, ykdysady galkynyşyň ygtybarly binýady döredilýär.
Merkezi Aziýa üçin Öňüni alyş diplomatiýasy boýunça sebit merkezi – BMG-niň parahatçylyk döredijilik işinde ajaýyp düzüm
BMG-niň Baş Assambleýasynyň bu örän möhüm resminamasynyň biragyzdan kabul edilmegi dünýä beleleşigi tarapyndan Öňüni alyş diplomatiýasynyň iş teäribesiniň parahatçylygy döretmegiň netijeli guraly hökmünde hemmetaraplaýyn goldawa eýe bolýandygyny äşgär deýär, onuň möhümligi häzirki zaman şertlerinde has-da duýulýar. BMG-niň Merkezi Aziýa üçin Öňüni alyş diplomatiýasy boýunça sebit merkeziniň alyp barýan işlerine şeýle ýokary bahanyň berilmegi, ozaly bilen, Türkmenistanyň hem-de onuň Baştutanynyň eýeleýän işjeň ornunyň ...
Türkmenistanyň ýangyç-energetika toplumynyň ösüşiniň innowasion ýoly
Bellenilen döwürde işjeň maýa goýum syýasatynyň geçiriljekdigi, hereket edýän taslamalary, şeýle hem täze, şol sanda halkara we sebit ähmiýetli taslamalary maliýeleşdirmegiň dowam etdiriljekdigi nygtaldy.
2017-nji ýylyň oktýabry: daşary syýasat başlangyçlarynyň ugry bilen
Russiýa Federasiýasynyň Türkmenistandaky Medeniýet günleri oktýabr aýynyň başynyň köpöwüşginli wakasy boldy. Bu çäre iki ýurduň Medeniýet ministrlikleri tarapyndan guraldy, onuň çäklerinde Igor Moiseýew adyndaky Döwlet akademiki halk tans toparynyň, konserti, “Demirgazyk Russiýanyň tebigaty” diýen fotosergi guraldy. Häzirki zaman çeper filmleriniň görkezilişleri, türkmen paýtagtynyň tans toparlary üçin ussatlyk sapaklary geçirildi. Russiýa Federasiýasynyň Prezidenti Wladimir Putiniň ýurdumyza resmi saparyna gabatlanyp geçirilen bu Medeniýet günleri iki dostlukly döwletiň medeni-ynsanperwer ulgamyndaky ...
2017-nji ýylyň sentýabry: milli Liderimiziň daşary syýasat başlangyçlary durmuşa geçirilýär
Türkmen paýtagtynda ilkinji gezek guralan şunuň ýaly ýokary derejeli bäsleşikler ýurdumyzyň halkara giňişligindäki abraýyny has-da belende göterdi. “Aşgabat 2017” oýunlarynyň görlüp-eşidilmedik üstünliklere beslenmegi, hakykatdan-da, taryhy ähmiýetli waka bolup, hormatly Prezidentimiziň döwlet ösüş hem-de daşary syýasat strategiýasynyň milli bähbitleriň we ählumumy durnukly ösüşiň ileri tutulýan ugurlarynyň sazlaşykly deňagramlylygynyň nusgasy bolup durýandygyny nobatdaky gezek aýdyň görkezdi.
Dünýäniň köpçülikleýin habar beriş serişdeleri: “Aşgabat 2017” – Aziýa oýunlarynyň iň gowusy!
Paýtagtymyzyň Olimpiýa şäherçesiniň meýdançalarynda geçirilen sport ýaryşlaryny dünýäniň 82 döwletinden žurnalistleriň 500-den gowragy beýan etdiler. Milli we halkara teleýaýlymlarynyň, sport neşirleriniň habarçylary we suratçylary, meşhur gazetleriň we žurnallaryň synçylary işlediler. “Aşgabat 2017” oýunlarynyň açylyş we ýapylyş dabaralarynyň göni ýaýlymda görkezilmegi, onuň has aýdyň pursatlaryny Facebook, Youtube, Google, “Odnoklassniki”, “ Yandex”, “Wikipedia” ýaly goşundylar “Möhüm täzelikler” we “Hepdelik synlar” diýen mowzuklar astynda ...


text:
Hormatly Prezidentimiz Gurbanguly Berdimuhamedow Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi
Hormatly Prezidentimiz bilelikdäki mejlisiň gün tertibini yglan edip, ilki bilen döwlet Baştutanynyň ählihalk saýlawlarynyň jemlerini yglan etmek üçin Türkmenistanda Saýlawlary we sala salşyklary geçirmek baradaky Merkezi toparyň başlygy G.Myradowa söz berdi. Ol Türkmenistanyň Prezidentiniň ählihalk saýlawlarynyň jemleri barada habar berdi.
Türkmenistanda Saýlawlary we sala salşyklary geçirmek baradaky Merkezi toparyň ýolbaşçysy hormatly Prezidentimiz Gurbanguly Berdimuhamedowy ýokary döwlet wezipesine saýlanmagy bilen gutlap, türkmen halkynyň ählihalk saýlawlarynda mizemez agzybirlik we jebislik, ata-babalarymyzyň mukaddes wesýetlerine wepalydygyny görkezip, döwlet ösüşiniň geljekki ýolunda möhüm ädim ädendigini nygtady.
Döwlet Baştutanymyz Türkmenistanda Saýlawlary we sala salşyklary geçirmek baradaky Merkezi toparyň başlygyna ýüzlenip, saýlawlaryň barşynda ýüze çykarylan kemçilikler bilen gyzyklandy.
Hormatly Prezidentimiz Gurbanguly Berdimuhamedowyň halkara synçylary hem-de halklara guramalarynyň wekilleri tarapyndan edilen bellikler we teklipler baradaky soragyna jogap berip, Merkezi saýlaw toparynyň ýolbaşçysy düzümine 154 adam girýän halkara synçylar toparynyň Türkmenistanda saýlawlaryň ýokary guramaçylyk derejesinde, demokratik we bäsleşlik esasynda geçirilendigini kanagatlanma bilen belländiklerini aýtdy. Olar tarapyndan saýlawçylaryň saýlawlara işjeň gatnaşandygy nygtalyp geçildi.
Döwlet Baştutanymyz mejlisi dowam etmek bilen, Merkezi saýlaw toparynyň ýolbaşçysyna ýüzlenip, Ministrler Kabinetiniň adyndan saýlawlara taýýarlyk görmäge we onuň geçirilmegine işjeň gatnaşanlaryň ählisine minnetdarlygy beýan etmegi tabşyrdy. Hormatly Prezidentimiz Gurbanguly Berdimuhamedow geçirilen ähli guramaçylyk çärelerini hem-de saýlawlara taýýarlyk görmek we geçirmek işleriniň barşyny içgin seljermek barada görkezme berdi. Eger-de saýlaw möwsüminde tehniki taýdan bökdençlikler emele gelen bolsa, ýakyn wagtda saýlawlary geçirmegiň düzgünlerini kadalaşdyrmak we olary halkara ölçeglerine laýyk getirmek bilen baglanyşykly teklipleri aýtmak zerurdyr diýip, döwlet Baştutanymyz ähli teklipleriň içgin öwreniljekdigini hem-de olar maksadalaýyk tapylan ýagdaýynda milli kanunçylyga degişli üýtgetmeleri we goşmaçalary girizmek baradaky meselä garaljakdygyny aýtdy.
Soňra ýurdumyzyň Döwlet howpsuzlyk geňeşiniň sekretary, goranmak ministri, Türkmenistanyň Prezidentiniň ýanyndaky raýatlaryň meseleleri we günä geçmek boýunça teklipleri taýýarlamak baradaky toparyň başlygy Ý.Berdiýew iş kesilenleriň Türkmenistanyň Döwlet baýdagynyň güni mynasybetli günäsini geçmek hakyndaky Permanyň taslamasyny döwlet Baştutanymyzyň garamagyna hödürledi.
Döwlet Baştutanymyz beýik ata-babalarymyzyň rehimdarlyk we ynsanperwerlik ýörelgelerinden ugur alyp, olary jeza çekmekden boşatmak ýaly sahawatly çäreleriň yzygiderli geçirilýändigini belläp, asylly däbe eýerip, ýurdumyzyň iş kesilen raýatlarynyň 828-siniň Türkmenistanyň Döwlet baýdagynyň güni mynasybetli günäsini geçmek hakyndaky Permana gol çekdi.
Soňra Mejlisiň Başlygy A.Nurberdiýewa ähli deputatlaryň adyndan hormatly Prezidentimiz Gurbanguly Berdimuhamedowy ýokary döwlet wezipesine saýlanmagy bilen gutlady we ählihalk saýlawlarynyň ýurdumyzyň ösüşinde möhüm tapgyry alamatlandyrandygyny hem-de türkmen halkynyň saýlap alan döwlet ösüş ýoluna ygrarlydygyny tassyklandygyny nygtady.
Mejlisiň Başlygy halkymyzyň Arkadag Prezidenti bilen bitewüdigini äşgär eden saýlawlaryň türkmen jemgyýetini mundan beýläk-de demokratiýalaşdyrmagyň, raýatlaryň döwlet işini dolandyrmakdaky ornuy ýokarlandyrmagyň, demokratik hukuklarynyň we erkinliginiň durmuşa geçirilmegini üpjün etmegiň ýolundaky möhüm ädime öwrülendigini belledi.
Ministrler Kabinetiniň Başlygynyň orunbasary, daşary işler ministri R.Meredow hökümet agzalarynyň adyndan döwlet Baştutanymyzy Prezident saýlawlarynda gazanan ynamly ýeňşi bilen tüýs ýürekden gutlady.
Wise-premýer, DIM-niň ýolbaşçysy sözüniň ahyrynda ähli hökümet agzalarynyň ýurdumyzyň gülläp ösmeginiň, halkymyzyň abadançylygynyň bähbidine, bellenilen giň möçberli meýilnamalaryň hem-de maksatnamalaryň üstünlikli amala aşyrylmagyna ähli ukyplaryny, güýç-gaýratlaryny gaýgyrmajakdyklaryna ynandyrdy.
Türkmenistanyň Döwlet howpsuzlyk geňeşiniň sekretary, goranmak ministri Ý.Berdiýew ýurdumyzyň harby we hukuk goraýjy edaralarynyň ýolbaşçylarynyň adyndan hormatly Prezidentimiz Gurbanguly Berdimuhamedowy geçen ýekşenbe güni geçirilen ählihalk saýlawlarynda ynamly ýeňiş gazanyp, ýokary döwlet wezipesine täzeden saýlanmagy bilen gutlady hem-de döwlet Baştutanymyza berk jan saglyk, uzak ömür, ähli ulgamlarda ýaýbaňlandyrylan özgertmeleriň durmuşa geçirilmeginde, mähriban halkymyzyň abadançylygynyň, ýurdumyzyň ykdysady ösüşiniň bähbidine alyp barýan giň möçberli işlerinde uly üstünlikler arzuw etdi.
Mejlise gatnaşyjylara aýdan gutlaglary we hoşniýetli sözleri üçin minnetdarlyk bildirip, döwlet Baştutanymyz gysgaça çykyş etdi. Garaşsyz, Bitarap Watanymyzyň ähli raýatlaryna ýüzlenip, hormatly Prezidentimiz Gurbanguly Berdimuhamedow ýurdumyzyň saýlaw uçastoklaryna gelip, saýlawlara gatnaşan hem-de ses beren ähli adamlara tüýs ýürekden çykýan minnetdarlygyny aýtdy. Munuň özi her birimiziň raýatlyk borjumyz bolup durýar diýip, hormatly Prezidentimiz Gurbanguly Berdimuhamedow belledi.
Milli Liderimiz çykyşynyň dowamynda Türkmenistanyň Prezidentiniň saýlawlarynda özüni goldap, ses beren saýlawçylaryň ählisine aýratyn minnetdarlyk bildirdi. Döwlet Baştutanymyz bu gezekki saýlawlaryň jemleriniň bäş ýyl mundan ozal geçirilen saýlawlaryň netijelerinden has ýokary bolandygyny kanagatlanma bilen belledi. Bu netijeler geçen bäş ýylyň dowamynda uly üstünlikler gazanylandygyna, amala aşyrýan we alyp barýan tutumly işlerimiziň halkymyzyň jana-jan bähbitlerine gönükdirilendigine şaýatlyk edýär.
Ministrler Kabinetiniň we Döwlet howpsuzlyk geňeşiniň bilelikdäki mejlisiniň ahyrynda hormatly Prezidentimiz Gurbanguly Berdimuhamedow mejlise gatnaşyjylara berk jan saglyk, maşgala abadançylygyny, işde uly üstünlikler, ýurdumyzyň halkyna bolsa rowaçlyk arzuw etdi.
Türkmenistanyň Döwlet habarlar agentligi


text:
16 Ağustos 2015 Pazar
Prezidentimiz Aziýanyň Ösüş Bankynyň Wise-Prezidentini Kabul Etdi
Türkmenistanyň Prezidenti Gurbanguly Berdimuhamedow Aziýanyň ösüş bankynyň wise-prezidenti jenap Wensaý Çžany kabul etdi.
Myhman ýüzbe-ýüz duşuşmaga döredilen mümkinçilik üçin milli Liderimize tüýs ýürekden hoşallyk bildirip, sebitiň öňdebaryjy maliýe düzümleriniň sazlaşykly ösýän Türkmenistan bilen netijeli gatnaşyklary mundan beýläk-de pugtalandyrmaga uly gyzyklanma bildirýändigini aýtdy. Jenap Wensaý Çžanyň belleýşi ýaly, Aşgabat özüniň köpsanly kaşaň binalary bilen ýyl-ýyldan keşbini özgerdýär. Munuň özi Türkmenistanyň hormatly Prezidentiniň durmuşa geçirýän döredijilikli we öňdengörüjilikli syýasatynyň oňyn netijelere beslenýändiginiň aýdyň subutnamasydyr.
Myhman Aziýanyň ösüş bankynyň bilermenleriniň çaklamalaryna görä, türkmen döwletiniň milli ykdysadyýetiniň ösüşiniň möhüm görkezijileri hökmünde şu ýylyň ahyryna çenli jemi içerki önümiň 9,5 göterim derejesinde saklanjakdygyny nygtady. Şunuň bilen baglylykda, ýurdumyz bilen ikitaraplaýyn gatnaşyklaryň ösdürilmeginde onuň ägirt uly ykdysady we serişde kuwwatynyň bardygy, amatly maýa goýum ýagdaýynyň döredilendigi bellenildi. Hormatly Prezidentimiz Gurbanguly Berdimuhamedow Türkmenistanyň abraýly halkara maliýe guramalary bilen özara peýdaly esasdaky gatnaşyklaryň ösdürilmegine möhüm ähmiýet berýändigini nygtady. Döwlet Baştutanymyzyň aýdyşy ýaly, Aziýanyň ösüş bankynyň gatnaşmagynda birnäçe milli we halkara derejesindäki taslamalaryň, şol sanda “Demirgazyk-Günorta” demir ýolunyň gurluşygy durmuşa geçirildi. Milli Liderimiz bu iri sebit maliýe düzüminiň Türkmenistan-Owganystan-Pakistan-Hindistan halkara gyz geçirijisiniň gurluşygynyň taslamasynyň Transaksiýa Geňeşçisi hökmünde çykyş edýändigini kanagatlanma bilen belläp, AÖB-nyň wise-prezidentine hyzmatdaşlyga bolan işjeň çemeleşmeleri üçin minnetdarlyk bildirdi. Duşuşygyň barşynda Türkmenistanda durmuşa geçirilýän giň möçberli özgertmeler maksatnamasyny nazara almak bilen, ikitaraplaýyn gatnaşyklary işjeňleşdirmegiň geljegi we mümkinçilikleri boýunça işjeň pikir alşyldy. Hormatly Prezidentimiz we myhman gatnaşyklaryň ösdürilmegine we oňa has-da netijeli häsiýet bermäge taýýardygyny nygtap, Türkmenistanyň we tutuş sebitiň mundan beýläk-de durmuş-ykdysady taýdan ösüşine gönükdirilen bilelikdäki taslamalaryň amala aşyrylmagyna bolan çemeleşmeleri ylalaşdylar. Milli Liderimiziň belleýşi ýaly, ýurdumyzda durmuşa geçirilýän ykdysady syýasatyň baş maksady Türkmenistany senagat taýdan ösen döwlete öwrülmegini üpjün etmekden ybaratdyr. Şunuň bilen baglylykda, milli ykdysadyýetimiziň netijeliliginiň we onuň bäsdeşlige ukyplylygynyň ýokarlandyrylmagyna, uzakmöhletleýin esasda täzeçil kuwwatlyklaryň artdyrylmagyna gönükdirilen düzümleýin taslamalaryň durmuşa geçirilmegine aýratyn ähmiýet berilýär. Döwlet Baştutanymyz ýurdumyzda milli ykdysadyýetiň hususy pudagynyň ösdürilmegine esasy üns berilýändigini aýtdy. Hormatly Prezidentimiz häzirki döwürde Türkmenistan Aziýa ösüş bankynyň arasydaky netijeli gatnaşyklary ösdürmek üçin giň mümkinçilikleriň açylýandygyny belläp, ýurdumyzyň ikitaraplaýyn gatnaşyklaryň gerimini giňeltmäge ygrarlydygyny aýratyn nygtady. Şunuň bilen baglylykda, döwlet Baştutanymyz Aziýanyň ösüş bankynyň hyzmatdaşlyk babatda öňe sürýän täze tekliplerini öwrenmäge taýýardygyny aýtdy. Jenap Wensaý Çžanyň nygtaýşy, Aziýanyň ösüş banky iri maýa goýum taslamalarynyň, şol sanda Türkmenistanyň Prezidentiniň başlangyjy bilen işlenilip taýýarlanylan Türkmenistan-Owganystan-Pakistan-Hindistan halkara gaz geçirijisiniň gurluşygynyň durmuşa geçirilmegine tehniki we maliýe taýdan goldaw bermäge taýýardyr. Şunuň bilen baglylykda, myhman taslama gatnaşyjy ýurtlar we tutuş sebitiň döwletleri üçin bähbidi bolan TOPH taslamasynyň durmuşa geçirilmeginiň ykdysady taýdan örän ähmiýetlidigini belledi. Aziýanyň ösüş bankynyň wise-prezidenti hormatly Prezidentimiz Gurbanguly Berdimuhamedowyň energetika howpsuzlygyny üpjün etmek we täze ulag-üstaşyr geçelgelerini döretmek baradaky başlangyçlarynyň wajypdygyny nygtady. Bank-maliýe ulgamy, ýangyç-energetika toplumy, ulag-aragatnaşyk pudagy gatnaşyklaryň möhüm ugurlarynyň hatarynda görkezildi. Bellenilişi ýaly, Aziýanyň ösüş banky Türkmenistanyň hususy telekeçilerine, şeýle hem hünärmenleri taýýarlamak işine goldaw bermäge taýýardyr. Duşuşygyň ahyrynda hormatly Prezidentimiz Gurbanguly Berdimuhamedow we myhman ikitaraplaýyn gyzyklanmalara kybap gelýän özara bähbitli gatnaşyklaryň mundan beýläk-de ösdüriljekdigine ynam bildirdiler.
Kaydol: Kayıt Yorumları (Atom)


text:
22-nji noýabrda irden Türkmenistanyň Prezidenti Gurbanguly Berdimuhamedow iki günlük resmi sapar bilen Eýran Yslam Respublikasyna ugrady. Aşgabadyň Halkara howa menzilinden döwlet Baştutanymyzy Mejlisiň Başlygy, ýurdumyzyň hökümetiniň agzalary, beýleki resmi adamlar ugratdylar. Tähran şäheriniň “Mehrabad” Halkara howa menzilinde türkmen Liderini ýokary wezipeli resmi adamlar garşyladylar.
“Saadabad” toplumynyň “Jumhuri” köşgünde belent mertebeli türkmen myhmanyny Prezident Hasan Ruhani doganlarça mähirli garşylady.
Bu ýerde iki ýurduň Liderleri ikiçäk duşuşyk geçirdiler. Soňra gepleşikler Türkmenistanyň we Eýran Yslam Respublikasynyň hökümet wekiliýetleriniň agzalarynyň gatnaşmagynda giňişleýin düzümde dowam etdi. Ikitaraplaýyn görnüşde hem, iri halkara guramalarynyň çäklerinde hem alnyp barylýan hyzmatdaşlyk meseleleriniň giň toplumy boýunça içgin pikir alyşmalar geçirildi. Şeýle hem özara gyzyklanma bildirilýän sebit we halkara syýasatynyň möhüm meseleleri ara alnyp maslahatlaşyldy.
Gepleşikler tamamlanandan soň, Türkmenistanyň Prezidenti Gurbanguly Berdimuhamedowyň Eýran Yslam Respublikasyna resmi saparynyň jemleri boýunça Bilelikdäki Beýannama kabul edildi. Soňra ikitaraplaýyn resminamalara gol çekmek dabarasy boldy.
Gol çekilen resminamalaryň hatarynda Türkmenistanyň we Eýran Yslam Respublikasynyň arasynda Hazar deňzinde söwda gämi gatnawy babatda hyzmatdaşlyk etmek hakynda Türkmenistanyň Hökümeti bilen Eýran Yslam Respublikasynyň Hökümetiniň arasynda Ähtnama;
Türkmenistanyň Saglygy goraýyş we derman senagaty ministrligi bilen Eýran Yslam Respublikasynyň Saglygy goraýyş, derman we lukmançylyk bilimi ministrliginiň arasynda saglygy goraýyş we lukmançylyk ylymlary babatda hyzmatdaşlyk etmek boýunça Özara düşünişmek hakynda Ähtnama;
Mary (Türkmenistan) — Maşat (Eýran) elektrik geçirijisini gurmak babatda mundan beýläk-de hyzmatdaşlyk etmek hakynda Türkmenistanyň Hökümeti bilen Eýran Yslam Respublikasynyň Hökümetiniň arasynda Özara düşünişmek hakynda Ähtnama;
Türkmenistanyň Aragatnaşyk ministrliginiň «Türkmenpoçta» döwlet poçta aragatnaşygy kompaniýasy bilen Eýran Yslam Respublikasynyň Poçta kompaniýasynyň arasynda Özara düşünişmek hakynda Ähtnama; Türkmenistanyň Sport baradaky döwlet komiteti bilen Eýran Yslam Respublikasynyň Sport we ýaşlar ministrliginiň arasynda Özara düşünişmek hakynda Ähtnama; «Aşgabat-Türkmenabat» ýokary tizlikli awtomobil ýolunyň taslamasy barada Türkmenistanyň Hökümeti bilen Eýran Yslam Respublikasynyň Hökümetiniň arasynda Özara düşünişmek hakynda Ähtnama bar.
Mundan başga-da, Türkmenistanyň Demir ýol ulaglary ministrligi bilen Eýran Yslam Respublikasynyň demir ýol edarasynyň arasynda Özara düşünişmek hakynda Ähtnama; Standartlaşdyrmak, güwälendirmek, akkreditirlemek we metrologiýa babatda hyzmatdaşlyk etmek hakynda «Türkmenstandartlar» Baş döwlet gullugy bilen Eýranyň Standartlar we senagat barlaglary institutynyň arasynda Özara düşünişmek hakynda Ähtnama; Türkmenistanyň Telewideniýe, radiogepleşikler we kinematografiýa baradaky döwlet komiteti bilen Eýran Yslam Respublikasynyň Teleradiogepleşikler baradaky guramasynyň arasynda hyzmatdaşlyk etmek boýunça Özara düşünişmek hakynda Ähtnama gol çekildi.
Soňra Türkmenistanyň Prezidenti we Eýran Yslam Respublikasynyň Prezidenti metbugata ýüzlenme bilen çykyş etdiler.
Günüň ikinji ýarymynda Türkmenistanyň Prezidenti Gurbanguly Berdimuhamedow Eýran Yslam Respublikasynyň Beýik ruhy lideri Aýatolla Ali Hameneýi bilen duşuşdy. Söhbetdeşler duşuşygyň barşynda ägirt uly kuwwata eýe bolan özara bähbitli hyzmatdaşlygy, şol sanda medeni- ynsanperwer ulgamda gatnaşyklary giňeltmek we hemmetaraplaýyn ösdürmek baradaky pikiri beýan etdiler.
Şu gün türkmen Lideri “Ejlas-Saran” Maslahatlar merkezinde geçiriljek gazy eksport ediji ýurtlaryň döwlet Baştutanlarynyň Sammitine gatnaşar. Şeýle hem Türkmenistanyň Prezidentiniň birnäçe döwlet ýolbaşçylary bilen ikitaraplaýyn duşuşyklary geçirmegine garaşylýar.


text:
Türkmenistanyň Prezidenti Gurbanguly Berdimuhamedow Balkan welaýatyna iş saparynyň barşynda Mejlisiň Başlygynyň, hökümet we döwlet howpsuzlyk geňeşiniň agzalarynyň, welaýatlaryň we Aşgabat şäheriniň häkimleriniň gatnaşmagynda iş maslahatyny geçirdi.
Maslahatda Awazada geçirilen halkara forumynyň netijeleri jemlenildi. Şunuň bilen baglylykda, Türkmenistanyň Prezidenti halkara sport hereketiniň mundan beýläk hem ösdürilmegine möhüm goşant boljak, şeýle hem dünýä giňişliginde milli sportumyzyň abraýyny ýokarlandyrmakda uly ähmiýete eýe bolan Aziada-2017-ä taýýarlygyň ýokary guramaçylyk derejesini üpjün etmek babatynda degişli düzümleriň öňünde duran ilkinji nobatdaky wezipeleri belledi.
Halkara kongresinde belli sebäplere we ýagdaýlara görä öz dogduk ýerlerini terk etmäge mejbur bolan bosgun türgenleriň Aziada-2017-ä gatnaşmaklarynyň mümkinçilikleri barada mesele hakynda aýdyp, döwlet Baştutanymyz Aşgabatda geçiriljek, parahatçylygyň we öňe gidişligiň bähbidine dünýä ýüzünde sport hyzmatdaşlygyny öz öňünde möhüm maksatlaryň biri hökmünde goýýan, yklym derejesindäki ýaryşlarda Türkmenistanyň halkynyň olary mübäreklemäge örän şat boljakdygyny belledi.
Hormatly Prezidentimiz Gurbanguly Berdimuhamedow hökmüet maslahatynda degişli edaralaryň ýolbaşçylarynyň Aziada-2017-ä bosgun türgenleriň gatnaşmaklary baradaky meseleleri hemmetaraplaýyn işläp taýýarlamak boýunça anyk tabşyryklary berdi. Sebäbi, sportuň baş maksady parahatçylygyň, dostlugyň we ösüşiň ilçisi bolup hyzmat etmekdir diýip, milli Liderimiz belledi.
Birleşen Milletler Guramasy hem-de onuň esasy ugurdaş edaralary, hususan-da, BMG-niň Bosgunlar boýunça ýokary komissarynyň müdirligi bilen, şeýle hem Migrasiýa boýunça halkara guramasy we beýleki abraýly düzümler bilen bilelikde işjeň hyzmatdaşlyk etmek bilen, Türkmenistanyň bu ugurda, şol sanda Bosgunlaryň we raýatlygy bolmadyk adamlaryň hukuklaryny berjaý etmek boýunça umumy tagallalara özüniň uly goşandyny goşýar. Binýatlaýyn halkara-hukuk resminamalaryna hem-de BMG-niň degişli Konwensiýalaryna goşulyp, biziň ýurdumyz öz üstüne alan borçnamalaryny ýerine ýetirmegiň, şonuň bilen bir hatarda ynsanperwerlik, adalatlylyk, demokratik ösüş we häzirki zaman hukuk jemgyýetiniň ýörelgeleriniň tarapdarydygyny iş ýüzünde görkezýär.
2011-nji ýyldan 2015-nji ýyla çenli döwürde hormatly Prezidentimiz Gurbanguly Berdimuhamedowyň Permany bilen 5 müň 74 adamyň Türkmenistanyň raýatlygyna kabul edilendigini anyk mysal hökmünde görkezmek bolar. Ondan öň hem müňlerçe adamlar meýletin esasda biziň ýurdumyzyň raýatlary boldular. Geçen ýylyň dekabrynda bolsa döwlet Baştutanymyz ýene ýigrimi bir milletiň wekili bolan 1 müň 381 adamy Türkmenistanyň raýatlygynybermek barada Permana gol çekdi. Bu karar Garaşsyz Bitarap Watanymyzyň, gadym zamanlardan bäri türkmen halkyna mahsus bolan hem-de täze taryhy eýýamda özüniň mynasyp ornuny tapýan ýokary ynsanperwerlik däplerine, ynsansöýüjilik we hoşniýetlilik ýörelgelerine yzygiderli ygrarlydygynyň nobatdaky gezek aýdyň tassyklanmasy boldy.
Bu wakanyň Watanymyz üçin şöhratly senäniň– Bitaraplygyň 21 ýyllygynyň öňüsyrasynda bolup geçmegi bellärliklidir hem-de çuňňur many-mazmuna eýedir. Biziň ýurdumyzyň BMG tarapyndan ykrar edilen bu aýratyn halkara hukuk derejesinde, öz çäginde dürli milletleriň wekilleriniň bir agzybir maşgala bolup, abadançylykda we ylalaşykda ýaşamagyny üpjün edýän Türkmenistanyň içeri we daşary syýasatynyň parahat söýüjilikli, döredijilikli mazmuny öz beýanyny tapdy.
Türkmenistan tarapyndan raýatlary bolmadyk adamlara, bosgunlara degişli meseleleri çözmegiň işlenen uly oňyn tejribesine dünýä jemgyýetçiligi uly gyzyklanma bilen üns berýär. Sebit boýunça we ählumumy geçirilýän işleriň strategiki gatnaşyjy bolmak bilen biziň ýurdumyz özünde birnäçe gezek ynsanperwerlik meselelerine bagyşlanan iri wekilçilikli maslahatlary kabul etdi. Meselem, 2012-nji ýylda türkmen paýtagtynda geçirilen “Musulman dünýäsindäki bosgunlar” atly halkara konferensiýasy bellärlikli waka bolup durýar. Ony geçirmek barada döwlet Baştutanymyz Gurbanguly Berdimuhamedowyň BMG-niň Baş Assambleýasynyň 66-njy mejlisinde aýdan başlangyçlary ählumumy makullamaga we goldawa eýe boldy. Ýeri gelende aýtsak, maslahatyň gün tertibine Türkmenistanyň bosgunlara durmuş we hukuk taýdan goldaw bermekde Türkmenistanyň tejribesine bagyşlanan ýörite mejlis girizildi.
2014-nji ýylda türkmen tarapynyň teklibi boýunça Aşgabatda “Migrasiýa we raýatsyzlyk boýunça halkara maslahaty” geçirildi. Ondan bir ýyl ozal bolsa bu ýerde Türkmenistanyň Migrasiýa boýunça halkara guramasy bilen bilelikde guran häzirki zamanyň wehimlerine, hususan-da, adam söwdasyna garşy göreşmekde umumy tagallalary birleşdirmek meselesine bagyşlanan forum geçirildi.
Bu forumlaryň türkmen paýtagtynda geçirilmegi sebit boýunça we ählumumy ösüşiň, şol sanda ynsanperwer we durmuş ugurlary boýunça ösüşiň derwaýys meseleleriniň çözgüdini işläp düzmekde yzygiderli işjeň orny eýeleýän Watanymyzyň ýokary halkara abraýynyň aýdyň güwänamasy bolup durýar.
Şol gün Awazada geçirilen sport kongresine Ýapyk binalarda we söweş sungaty boýunça V Aziýa oýunlaryna gatnaşyjy ýurtlaryň wekiliýetleri, Aziýa Olimpiýa Geňeşiniň, halkara sport federasiýalarynyň we guramalarynyň ýolbaşçylary, hormatly myhmanlar, şol sanda belli syýasy işgärler gatnaşdylar.
Kongrese gatnaşyjylaryň öňünde çykyş etmek bilen, hormatly Prezidentimiz Gurbanguly Berdimuhamedow iri yklymlaýyn ýaryşlary geçirmek hukugynyň Türkmenistana berilmegi ýurdumyzyň parahatçylyk söýüjilik, bitaraplyk, işjeňlik we hoşniýetli goňşuçylyk gatnaşyklaryna daýanýan daşary syýasatynyň netijesidir.
Kongresiň dowamynda Meýbukan godzýu-rýu karate-do Halkara assosiasiýasynyň ýolbaşçysy Ýagi Meýtatsu özüniň ýolbaşçylyk edýän guramasynyň milli Liderimize sport hereketiniň we bu ulgamdaky hyzmatdaşlyk gatnaşyklarynyň ösdürilmegine goşýan goşandy üçin karate-donuň 10-njy danyny gowşurmak baradaky çözgüdini mälim etdi.
Aziýa küşt federasiýasynyň ýolbaşçysy Şeýh Sultan Halifa Sultan Şahbut Al-Nahaýan döwlet Baştutanymyza federasiýanyň “Ýylyň adamy” diýen tapawutly salygyny gowşuryp, bu derejä boýunça baýragy gowşurdy. Ol Türkmenistanyň Prezidentiniň milli küşt mekdebiniň ösdürilmegine, çagalar-ýetginjeker sportunyň döremegine, ýurdumyzyň baý medeni mirasynyň saklanmagyna, halklaryň arasynda dostluk we hyzmataşlyk gatnaşyklarynyň berkidilmegine goşan goşandy üçin şeýle sylaga mynasyp bolandygyny habar berdi.
Döwlet Baştutanymyz bildirilen hormat üçin minnetdarlyk bildirip, bu sylaglary Türkmenistanyň halkara sport hereketiniň ösdürmekdäki goşandynyň ykrar edilmegi hökmünde kabul edýändigini aýtdy.
Forumyň çäklerinde hormatly Prezidentimiz Gurbanguly Berdimuhamedow Aziýa Olimpiýa Geňeşiniň prezidenti şeýh Ahmad Al-Fahad Al-Sabah bilen duşuşdy. Duşuşygyň barşynda bu oýunlaryň taryhynda iň iri möçberlisi bolan Aziada-2017-ä taýýarlyk meselelerine ähmiýet berildi. Aziýa Olimpiýa Geňeşi bilen ýola goýulýan gatnaşyklaryň netijeli häsiýete eýedigini belläp, döwlet Baştutanymyz ýurdumyzyň Olimpiýa hereketiniň beýik ynsanperwerlik ýörelgelerine we hyzmatdaşlygy mundan beýläk-de ösdürmek ugruna ygrarlydygyny aýtdy.
Kongresiň işine Russiýanyň Liberal-demokratik partiýasynyň başlygy, Russiýa Federasiýasynyň Federal Ýygnagynyň Döwlet Dumasynda LDPR fraksiýasynyň ýolbaşçysy Wladimir Žrinowskiý hem gatnaşdy. Ol Mejlisiň Başlygynyň çakylygy boýunça ýurdumyza geldi.
LDPR-yň başlygy hormatly Prezidentimiz bilen bolan duşuşykda Türkmenistanyň döwletiň we jemgyýetiň ösüşini, halkyň abadan durmuşy üçin ähli şertleriň döredilmegini esasy ugur edinýän düýpli özgertmeler ýolunda gazanýan ägirt uly üstünliklerine haýran galýandygyny belledi. Türkmenistanyň bitaraplyk derejesinden gelip çykýan döredijilikli syýasaty yzygiderli durmuşa geçirýändigini, onuň bolsa sebitde parahatçylygyň we durnuklylygyň binýady bolup durýandygyny nygtap, myhman ýurdumyzyň Owganystanyň durmuş-ykdysady taýdan ösüşine mynasyp goşant goşýandygyny belledi.
Hormatly Prezidentimiz Gurbanguly Berdimuhamedow we myhman türkmen-rus hyzmatdaşlygyny ähli ugurlar boýunça mundan beýläk-de giňeltmegiň, parlamentara we jemgyýetçilik guramalarynyň arasyndaky gatnaşyklary ösdürmegiň zerurdygyny bellediler.
Soňra Russiýanyň Liberal-demokratik partiýasynyň lideri Wladimir Žrinowskä Türkmenistanyň “Hormatly il ýaşulysy” diýen derejäni gowşurmak dabarasy boldy.
Şol gün Wladimir Žrinowskiý we wekiliýetiň agzalary Türkmenistanyň Mejlisiniň Başlygy A.Nurberdiýewa bilen duşuşygy boldy. Däp bolan türkmen-rus gatnaşyklaryny ösdürmegiň ugurlary boýunça gyzyklanma bildirilýän pikr alyşmalar boldy. Duşuşygyň dowamynda Türkmenistanyň Mejlisiniň we Russiýa Federasiýasynyň Federal Ýygnagynyň Döwlet Dumasynyň deputatar wekiliýetleriniň arasyndaky parlamentara gatnaşyklary mundan beýläk-de ösdürmek boýunça özara düşünişmek hakyndaky Ähtnama gol çekildi.
Sport, saglyk we işjeň durmuş ýörelgeleri ulgamyndaky hyzmatdaşlyk meseleleri hormatly Prezidentimiziň Russiýa Federasiýasynyň Astrahan oblastynyň Halkara kongrese gatnaşmak üçin Russiýanyň wekiliýetiniň düzüminde ýurdumyza gelen gubernatory Aleksandr Žilkin bilen bolan duşuşygynda ara alnyp maslahatlaşyldy.
Hormatly Prezidentimiz Gurbanguly Berdimuhamedow Azerbaýjan Respublikasynyň belli medeniýet we sungat işgäri sport forumyna gatnaşan Polat Bilbil ogluny kabul etdi. Aşgabadyň Aziada-2017-ni geçirmek üçin saýlanyp alynmagy Türkmenistanyň dünýä ýüzündäki abraýynyň ýokarlanýandygyny aňladýar diýip bellemek bilen, myhman özüde köpugurly sport desgalaryny jemleýän we sebitde deňi-taýy bolmadyk iri Olimpiýa şäherjiginiň gurluşygyna haýran galýandygyny belledi.
Hormatly Prezidentimiz Gurbanguly Berdimuhamedowyň “Niklaus Dizaýn” kompaniýasyny esaslandyryjy Jek Niklaus bilen bolan duşuşygynda sport ulgamyndaky hyzmatdaşlygynyň geljekki ugurlary boýunça pikir alyşmalr boldy. Şeýle hem döwlet Baştutanymyza Aşgabatda golf-meýdançasynyň gurluşygy hakynda maglumat berildi.
Bütindünýä saglyk gününde hormatly Prezidentimiz Gurbanguly Berdimuhamedowyň gatnaşmagynda “Awaza” milli syýahatçylyk zolagynda ýurdumyzyň Senagatçylar we telekeçiler birleşmesiniň agzasy bolan “Myradym “ hususy kärhanasynyň bina eden iri sport toplumynyň açylyş dabarasy boldy.
Hormatly Prezidentimiz türkmen türgenleri üçin okuw türgenleşik merkezine, türgenleri sportuň dürli gönüşleri, şol sanda Ýapyk binalarda we söweş sungaty boýunça V Aziýa oýunlarynyň maksatnamasyna girizilen görnüşleri boýunça taýýarlamak üçin oňyn binýat bolup durýan toplumyň enjamlaşdyrylyşy bilen tanyşdy. Mundan başga-da, bu ýerde ýokary derejedäki halkara ýaryşlaryny geçirmek mümkinçiligi döredilipdir. Bu bolsa ýurdumyzyň dünýäniň sport giňişligindäki abraýynyň ýokarlanmagyny üpjün eder.
Sözüň doly manysynda, bu 28,5 gektar meýdanda ýerleşýän tutuş “sport şäherjigidir”. Merkeziň düzümine halkara ülňülerine laýyk gelýän desgalaryň 7-si, şol sanda sportuň oýun, suw we gyşky görnüşleri, söweşjeň sungatlar bilen meşgullanmak üçin niýetlenen binalar girýär. Olary enjamlaşdyrmaga dünýäniň iň meşhur sport enjamlaryny öndürýän kompaniýalar gatnaşdylar. Mundan başga-da, iş otaglaryny birleşdirýän edara binasy, 150 orunlyk maslahatlar zaly, 200 orunlyk naharhana, tennis, woleýbol hem-de kiçi futbol oýnamak üçin niýetlenen açyk sport meýdançalary, şeýle hem inžener-tehniki düzümiň desgalary, 250 orunlyk awtoduralga guruldy.
Toplumyň zallarynda Aziýanyň we Okeaniýanyň ýurtlarynyň Milli Olimpiýa komitetleriniň işine bagyşlanan sergi ýaýbaňlandyryldy.
Biziň ýurdumyzyň ekspozisiýalarynda Aziada-2017-niň baş nyşanynyň – ahalteke bedewiniň keşbi şekillendirilen dürli önümleriň, şol sanda türgenler we meýletinçiler üçin lybaslaryň nusgalaryny, şeýle hem sözlükleri we gepleşik sözlüklerini, sowgatlyk önümleri we öňümizdäki sport forumynyň beýleki nyşanlaryny görkezdiler. Bu ýerde türkmen türgenleri tarapyndan sportuň dürli görnüşleri boýunça abraýly halkara ýaryşlarynda gazanylan köpsanly kuboklar we medallar goýuldy.
“Dünýä halklarynyň aşhanasy” atly sergide dürli görnüşli et we balyk önümleri, gök we miwe önümlerinden taýýarlanylan tagamlar, işdäaçarlar, süýji önümleri sergä gatnaşyjylaryň ünsüni özüne çekdi. Munuň özi ýurdumyzda Aziada-2017-ä we medeni ynsanperwerlik ulgamdaky netijelei halkara hyzmatdaşlyk gatnaşyklarynyň ösdürilmegine aýratyn ähmiýet berilýändiginiň nobatdaky subutnamasyna öwrüldi.
“Awaza” milli syýahatçylyk zolagynda Bütindünýä saglyk güni mynasybetli guralan dabaralaryň jemini ýurdumyzyň we daşary döwletleriň sungat ussatlarynyň gatnaşmagynda geçirilen konsert jemledi. Hazaryň kenaryndaky ajaýyp sahnada guralan aýdym-sazly çykyşlara hormatly Prezidentimiz Gurbanguly Berdimuhamedow hormatly myhman hökmünde gatnaşdy.
Ýakynda Aşgabatda Ýapyk binalarda we söweş sungaty boýunça VAziýa oýunlaryna gatnaşyjy ýurtlaryň Milli Olimpiýa komitetleriniň wekiliýetleriniň ýolbaşçylarynyň arasynda bolan maslahatda iri halkara ýaryşlarynyň guramaçylyk meselelerine garaldy. Şeýle hem MOK-yň wekilleri Olimpiýa şäherjiginiň desgalary bilen tanyşdyryldy. Olar bu toplumyň desgalarynyň ýerleşdirilişine, olaryň mümiknçiliklerine, şeýle hem binalaryň daşky bezeg aýratynlyklaryna ýokary baha berdiler.
Aziada bilen baglanyşykly gürrüňi dowam etmek bilen, 9-njy aprelde paýtagtymyzdaky Mukamlar köşgünde Aşgabat-2017-niň – Ýapyk binalarda we söweş sungaty boýunça V Aziýa oýunlarynyň senasyny – baş aýdymyny seçip almaga bagyşlanan maslahat geçirilendigini bellemek gerek. Maslahatda döwlet Baştutanymyzyň “Öňe, öňe, diňe öňe, jan Watanym Türkmenistan!” diýen aýdymyny sena – baş aýdym hökmünde seçip almak barada biragyzdan çözgüt kabul edildi.
Ýurdumyzyň harby we hukuk goraýjy edaralarynyň şu ýylyň birinji çärýeginde ýerine ýetiren işleriniň netijeleri baradaky meselelere Türkmenistanyň Prezidenti, ýurdumyzyyň Ýaragly Güýçleriniň Belent Serkerdebaşysy, goşyn generaly Gurbanguly Berdimuhamedowyň geçen hepdede geçiren Döwlet howpsuzlyk geňeşiniň mejlisinde seredildi.
Mejlise gatnaşyjylaryň ünsüni harby we hukuk özgertmeleriň geçirilişine toplumlaýyn çemeleşmeleriň zerurdygyna çekip, milli Liderimiz ähli düzümleriň sazlaşykly işini üpjün etmek, şeýle hem ýurdumyzyň Ýaragly Güýçleriniň maddy-enjamlaýyn binýadyny pugtalandyrmak, esgerleriň we serkerdeleriň hünär derejesini ýokarlandyrmak, olaryň gulluk we ýaşaýyş şertlerini gowulandyrmak boýunça birnäçe tabşyryklary berdi.
Şeýle hem Ýapyk binalarda we söweş sungaty boýunça V Aziýa oýunlarynyň ýokary guramaçylyk derejesiniň üpjün edilmeginde beýleki düzümler bilen sazlaşykly işiň ýola goýulmalydygy barada aýdyldy.
Döwlet Baştutanymyzyň Ministrler Kabinetiniň 5-nji aprelinde geçiren Ministrler Kabinetiniň giňişleýin mejlisinde şu ýylyň birinji çärýeginiň netijeleri boýunça ýurduň durmuş-ykdysady ösüşiniň makroykdysady görkezijileri Türkmenistanyň üstünliklerini ynamly tassyklady.
Ýylyň başyndan bäri jemi içerki önümiň durnukly ösüşiniň 6,2 göterime deň bolmagy onuň aýdyň subutnamasydyr. Döwlete dahylly bolmadyk düzümleriň jemi içerki önümiň ösüşindäki paýy 62,3 göterime deň boldy. Hasabat döwründe Döwlet býujetiniň girdeji bölegi 100,2 göterim, çykdajy bölegi bolsa 88,1 göterim ýerine ýetirildi. Şunlukda, durmuş ulgamynyň ösüşine býujet serişdeleriniň 73,3 göterim gönükdirildi. Aýlyk haklary 9,1 göterim ýokarlandy, maliýeleşdirmegiň ähli çeşmeleriniň hasabyna özleşdirilen maýa goýumlarynyň möçberi 7,8 milliard manada deň boldy. Onuň 51,3 göterimi önümçilik maksatly, 48,7 göterimi bolsa medeni-durmuş maksatly desgalaryň gurluşygyna gönükdirildi.
Türkmenistanda daşary ýurtlardan getirilýän harytlaryň önümçiligi we eksport önümleriniň möçberini artdyrmak boýunça Döwlet maksatnamalaryny ýerine ýetirmegiň çäklerinde ýanwar-fewral aýlarynda 2016-njy ýylyň degişli döwri bilen deňeşdirilende daşary ýurtlardan getirilýän önümleriň möçberi 5,3 göterim azaldy. Hasabat döwründe ykdysadyýete, şol sanda daşary ýurtlardan getirilýän harytlaryň ornuny tutýan önümçilige, eksport önümleriniň artdyrylmagyna gönükdirilen karz serişdeleriniň möçberi geçen ýylyň degişli döwri bilen deňeşdirilende 26,6 göterim artdy.
Türkmenistanyň Senagatçylar we telekeçiler birleşmesi boýunça şu ýylyň birinji çärýeginde 120 million manatlyk senagat önümleri öndürildi. Onuň möçberleri 32,6 göterim artdy. Oba hojalyk we azyk önümleriniň möçberleri 192 million manada deň bolup, onuň mukdary 47 göterim ýokarlandy. 625,5 million manatlyk gurluşyk-gurnama işleri ýerine ýetirildi.
Mejlisiň dowamynda hormatly Prezidentimiz Gurbanguly Berdimuhamedow ykdysadyýetiň nebit pudagyna degişli bolmadyk ulgamlaryny yzygiderli ösdürmek boýunça öňde durýan wezipeleri kesgitledi we Türkmenistanda daşary ýurtlardan getirilýän harytlaryň önümçligini, eksport kuwwatlyklaryny artdyrmak boýunça döwlet maksatnamalaryny durmuşa geçirmegiň depginlerini ýokarlandyrmagy tabşyrdy.
Ýurdumyzyň maliýe-ykdysady toplumynyň ýolbaşçylarynyň öňünde durýan möhüm wezipeleri kesgitläp, milli Liderimiz maliýe ulgamynyň durnuklylygyny, maýa goýum işjeňligini, milli manadyň satyn alyş ukybyny üpjün etmek bilen ykdysady ösüşiň ýokary depginlerini ýola goýmagy tabşyrdy.
Puluň hümmetini bellenilen görkezijileriň derejesinde saklamak, ýurdumyzyň ykdysadyýetini pul dolanyşygyny we onuň gözegçiligini netijeli ýola goýmak arkaly zerur bolan maliýe serişdeleri bilen üpjün emtek bank ulgamynyň öňünde durýan möhüm wezipelerdir. Ykdysadyýetiň durnukly ösüşini üpjün etmek maksady bilen, banklaryň karz işjeňligini ýokarlandyrmaly.
Mejlisde obasenagat toplumynyň ýolbaşçylaryna oba hojalyk pudagynda alnyp barylýan özgertmeleri işjeňleşdirmek boýunça bir aýyň dowamynda anyk teklipleri taýýarlamak tabşyryldy.
Şeýle hem döwlet Baştutanymyz ýakyn on ýylyň dowamynda gazhimiýa we nebithimiýa senagatynyň iri pudaklaryny döretmek boýunça taslamalary taýýarlamagy tabşyrdy.
Bellenilişi ýaly, Senagatçylar we telekeçiler birleşmesi tebigy serişdeleri senagat dolanyşygyna işjeň çekmek boýunça alnyp barylýan özgertmeleri işjeňleşdirmelidir. Ýersaty baýlyklary özleşdirmek bilen meşgullanýan kärhanalara kesgitlenen ýeňillikler berilmelidir.
Mejlisiň dowamynda hormatly Prezidentimiz Gurbanguly Berdimuhamedow birnäçe guramaçylyk meselelerine seretdi. Şeýle hem döwlet Baştutanymyz “Himiýa senagatynyň işgärleriniň gününi döretmek hakyndaky” Permana gol çekdi. Ol her ýylyň 31-nji martynda, Garlykldaky dag-magdan baýlaşdyryjy toplumyň işe girizilen güni belleniler.
Ýerli çig mal serişdelerine, hususan-da, gaz we nebithimiýa, himiýa senagagynyň, elktroenergetika ulgamynyň önümleri esasynda ýokary tehnologiýaly önümçiligi döretmegiň geljekki ugurlary Türkmenistanyň we Koreýa Respublikasynyň işewür toparlarynyň wekilleriniň gatnaşmagynda Aşgabatda geçrilen işewürlik maslahatynda ara alnyp maslahatlaşyldy. Şeýle hem Söwda, ykdysady, ylym we tehnologik hyzmatdaşlyk boýunça hökümetara türkmen-koreý toparynyň nobatdaky mejlisi geçirildi.
Şeýle hem ykdysady pudakdaky hyzmatdaşlygy ösdürmegiň, haryt dolanyşygyny we maýa goýumy artdyrmagyň meselelerine garaldy. Koreý tarapy milli we sebitleýin ähmiýetli bilelikdäki taslamalaryň durmuşa geçirlmegine taýýardygyny tassyk etdi. Şeýle hem ekologiýa, gurluşyk, ulag we aragatnaşyk, bilim, sport, oba hojalygy we beýleki ulgamlardaky özara gatnaşyklara bolan gyzyklanmalar mälim edildi.
Türkmenistanyň ministrlikleriniň we pudak edaralarynyň, Senagatçylar we telekeçiler birleşmesiniň wekilleri bilen Koreýa Respublikasynyň wekiliýetiniň agzalarynyň arasynda geçirilen ikitaraplaýyn duşuşyklaryň çäklerinde ydysadyýetimizi döwrebaplaşdyrylmagy, senagat düzüminiň döredilmegini, öňdebaryjy tehnologiýalaryň we dünýäniň oňyn tejribelerini özleşdirilmegi ugur udinýän toplumlaýyn meseleler ara alnyp maslahatlaşyldy.
Umuman, geçen hepdäniň wakalary hormatly Prezidentimiz Gurbanguly Berdimuhamedowyň ýolbaşçylygynda gurmak, döretmek ýörelgelerine daýanýan Türkmenistanyň ählumumy parahatçylygyň, ösüşiň we abadançylygyň berkararlygy ugrunda amala aşyrýan ynamly işlerini we ýurdumyzyň dünýäniň parahatçylyk döredijilik merkez hökmünde ykrar edilen derejesine laýyk gelýän işjeň hereketini has aýdyňlygy bilen äşgär etdi.